Ban'dharu: Zareeruge furathama direction | Mihaaru\nޑްރާމާ "ބަނދަރު" ގެ ޕޯސްޓަރެއް: ރޯދަ މަހު ޓީވީއެމުން ދައްކާ ފުރަތަމަ ޑްރާމާއަކީ މިއީ.\n25 މެއި 2017 - 06:217comments\nމި މުބާރާތުގައި މިދިޔަ ދެ އަހަރު ވެސް އެންމެ މޮޅު ޑްރާމާއަކަށް ހޮވުނީ ޒަރީރު ލިޔުނު ޑްރާމާތަކެވެ. މި ކާމިޔާބީއަށް ފަހު އޭނާ މިފަހަރު ހައުސިން މިނިސްޓްރީ އާއި ފެނަކަ ކޯޕަރޭޝަނަށް ވެސް ވަނީ ޑްރާމާ ލިޔެދީފަ އެވެ. އޭގެ ތެރެއިން ހައުސިން މިނިސްޓްރީގެ "ބަނދަރު" ޑްރާމާ ޑައިރެކްޓްކުރީ ވެސް ޒަރީރެވެ.\n"ކޮންމެ ފަހަރަކު ވެސް އާދޭ ޑްރާމާ ޑައިރެކްޓް ކުރުމުގެ އޮފާ ވެސް. އެހެން ނަމަވެސް ވަގުތު ވެސް ހުންނަ ގޮތުންނާ އެކު މިހާތަނަށް އެކަން ކުރެވިފައި ނެތީ. އެހެންވެ ދެން މީގެ ތެރޭގައި އުޅޭ އެންމެން ކިޔާތީއާ ވެސް އެކު ހިތަށް އެރި މި ފަހަރު ޓްރައިކޮށްލާނީއޭ،" އަލަށް ކުރި ތަޖުރިބާއާ ބެހޭ ގޮތުން ޒަރީރު ބުންޏެވެ.\nޑްރާމާ "ބަނދަރު" ގެ ޝޫޓިންގެ ތެރެއިން.\nޒަރީރު ބުނީ "ބަނދަރު"ގެ ޑައިރެކްޝަން ހެދީ ވަރަށް ތައްޔާރުވެގެން ދުރާލައި ޕްލޭންކޮށްގެން ކަމަށެވެ. މާލެ އާއި ފ. ނިލަންދޫގައި މަންޒަރުތައް ނަގާފައިވާ ޑްރާމާގެ 10 ދުވަހުގެ ޝޫޓިން އަށް ނިކުތީ، ޑްރާމާގެ ކާސްޓުންނަށް ތިން ދުވަހުގެ ވޯކްޝޮޕެއް ވެސް ހިންގުމަށް ފަހު އެވެ.\nއެ މަސައްކަތުގައި އިސްކޮށް ހުރީ މުހައްމަދު މުންތަސިރު (މުންކޮ) އެވެ. ޑްރާމާ ކެމެރާކޮށްފައި ވަނީ ހުސައިން މުނައްވަރު (ކުޑަފޫޅު) އާއި ދަބަ އެވެ.\nޑްރާމާ "ބަނދަރު" ގެ ޕޯސްޓަރެއް.\n"ބަނދަރު" އެޑިޓިންގެ އިތުރުން ވެސް ޕޯސްޓް ޕްރޮޑަކްޝަންގެ އެކި މަސައްކަތުގައި ތަޖުރިބާކާރު ޑައިރެކްޓަރުން ކަމަށްވާ އަހުމަދު ނިމާލާއި އަލީ މުސްތޮފާ (ސެމީ) ގެ ހިއްސާ ބޮޑެވެ. ޑްރާމާގެ ބެކް މިއުޒިކް ހަދާފައި ވަނީ އިބްރާހީމް ނިފާރު (ތިއްތި) އެވެ.\nޒަރީރު ބުނީ އޭނާއާ އެކު ޓެކްނިކަލް ގޮތުން "ބަނދަރު" ގައި މަސައްކަތް ކުރަން ވަރުގަދަ ޓީމެއް އޮތުމަކީ ލިބުނު "ޕްލަސް ޕޮއިންޓެއް" ކަމަށެވެ.\n"އަހަރެން ނުބުނާނަން ޑައިރެކްޝަން ހެދުމަކީ ފަސޭހަ ކަމެކޭ. އަނެއްކާ މި މަސައްކަތަކީ ވަރަށް ބޮޑަށް ޝެޑިއުލްކޮށްގެން ކޮށްފައި އޮތް މަސައްކަތަކަށްވާތީ ވަރަށް ބުރަކޮށް ހުންނާނެ ޑްރާމާ އަށް މަސައްކަތްކޮށްފައި،" 45 މިނިޓްގެ ޑްރާމާއާ ބެހޭ ގޮތުން އޭނާ ބުންޏެވެ. "ޓީމްވާކް ހަމަ ވަރަށް ބެސްޓް، ކާސްޓާއި ކްރޫ އާއި ދެން މުޅީ ޓީމަށް ބަލައިފިއްޔާ އެންމެންގެ ވެސް މެކްސިމަމް ދީގެން މަސައްކަތްކޮށްފައި ހުންނާނީ."\nއެހެންވެ ކުރެވުނު މަސައްކަތާ ދޭތެރޭ ޒަރީރު ހުރީ ހިތްހަމަޖެހިފަ އެވެ.\n"ފުރަތަމަ ޑައިރެކްޝަނާ ބަލާފައި އަހަރެން ބުނާނީ ކުރެވިފައި ހުރި މަސައްކަތްތައް ހަމަ ރަނގަޅޭ،" އޭނާ ބުންޏެވެ. "ދެން މީގައި ގޮތެއް ނިންމާނީ ބެލުންތެރިން. ވަރުގަދަ ޓީމަކާ އެކު ކުރެވުނު މަސައްކަތަކަށްވީމަ ބެލުންތެރިންނަށް ވެސް ވަރަށް ކަމުދާނެ ކަމަށް އުންމީދުކޮށްގެން މި ހުންނަނީ."\n"ބަނދަރު"ން ޒަރީރު ފެށި އާ ދަތުރުގައި ގޮސް ލަފާނީ ފީޗާ ފިލްމަކަށް ހެއްޔެވެ؟\n"އެކަހަލަ ވިސްނުމެއް އަދިއެއް ނެތް. އެކަމަކު ވިސްނުމުގައި އަބަދު ވެސް އޮންނަ އެއްޗެއް އެއީ ކޮންމެ ވެސް ހިސާބަކުން ފީޗާ ފިލްމެއް ވެސް ޑައިރެކްޓް ކުރާނަމޭ،" ހުނަރުވެރި ލިޔުންތެރިޔާ ބުންޏެވެ. "ދެން އެކަން ކުރާނީ މިވެނި ދުވަހަކުންނޭ އެކަހަލަ ހިޔާލެއް އަދި ނެތް. ޝައުގުވެރިކަން ހުންނަ ކަމެއް އެއީ."\n"ބަނދަރު" ޑްރާމާގެ ޓްރެއިލާ.\nއެކަމަކު ޒަރީރަށް އޮތް އެޑްވާންޓޭޖަކީ މިއެވެ؛ ސްކްރީންޕްލޭއެއްގައި އޭނާ ސިފަ ކުރާ މަންޒަރުތައް، ޑައިރެކްޓަރެއްގެ ގޮތުގައި އަމިއްލައަށް މާ ފުރިހަމައަށް ވެސް ކުލަޖައްސައި މަންޒަރު ފުރިހަމަކޮށްލެވޭނެ ކަމެވެ.\nއިތުރު ލިޔުންތައް ޓީވީ މޯލްޑިވްސް ހައުސިން މިނިސްޓްރީ ދިވެހި ފިލްމް އިންޑަސްޓްރީ ސްކްރީންޕްލޭ އެންސީއޭ


China ge enme mash'hooru bathalaa gehlihjje - One Online\nޗައިނާގެ އެންމެ މަޝްހޫރު ބަތަލާ ގެއްލިއްޖެ\nޗައިނާގެ އެންމެ މަޝްހޫރު ބަތަލާ ގެއްލިއްޖެ އެވެ.\nޗައިނާގެ އެންމެ މަޝްހޫރު ބަތަލާ ފަން ބިންގް ބިންގް ގެއްލިފައި މިވަނީ އޭނާގެ މައްޗަށް ޓެކްސްގެ މައްސަލައެއް ފެންމަތި ވެފައި ވަނިކޮށެވެ. ފާއިތުވި މަސްތަކުގައި ޗައިނާ ސަރުކާރުން ވަނީ ޓެކުހާބެހޭ ކަންތައްތައް ވަރަށް ބޮޑަށް ހަރުދަނާކޮށްފައެވެ.\nޗައިނާ ސަރުކާރުން މިހާރު ވަނީ އެގައުމުގެ ފަންނާނުން ހުށަހަޅާ ހުށަހެޅުންތަކުގެ ޖުމަލަ އާމްދަނީގެ 40 ޕަސެންޓްފަންނާނުނަގެ މުސާރައިގެ ގޮތުގައި ދޭން ޖެހޭނެ ކަމަށް ކަނޑައަޅައިފަ އެވެ. ފަން ގެ ޓެކްސް އާ ގުޅުން ހުރި ލިއުންތަކެއްވެސް ލީކުވެފައި ވެއެވެ. އެލިޔުންތަކުގައި ވާގޮތުން ފަން ވަނީ އޭނާއަށް ލިބޭ އާމްދަނީގެ މަޢުލޫމާތަށް ބަދަލު ގެނެސް އޮޅުވައިލައި ނުބައި މަޢުލޫމާތު ޓެކްސް ޔުނިޓަށް ހުށަހަޅައިފަ އެވެ.\nފަން ބިންގް ބިންގް އަކީ ޗައިނާގައި އެންމެ ބޮޑު އާމްދަނީއެއް ލިބޭ ފަންނާނެވެ. ޗައިނާގެ ގިނަ އަދަދެއްގެ ފިލްމު ތަކުން ފެނިގެން ގޮސްފައިވާ ފަން ވަނީ މަޝްހޫރު އެކްސް މޭން ފިލްމުގައި ވެސް ތަފާތު ރޯލެއް ކުޅެފައެވެ.\nފިލްމު ކުޅުމުގެ އިތުރުން ފަން ވަނީ ޗައިނާގެ ނަން މަޝަހޫރު ބްރޭންޑް ތަކުގެ އިޝްތިހާރުތަކުން ވެސް އެތައްބައެއްގެ ޝައުގުވެރިކަން ހޯދާފައެވެ. 2015 ވަނަ އަހަރު ޓައިމް މެގަޒިން އިން ހޮވާ ޗައިނާގެ އެންމެ މަޝްހޫރު ބަތަލާގެ މަގާމުވެސް ފަން ވަނީ ހޯދާފައެވެ.\nގުޅޭ ޓެގު ޗައިނާ ހޮލީވުޑް\nރޮކް ލަވަކިޔުންތެރިޔާ މީޓްލޯފް މަރުވެއްޖެ\nސަރޮގަސީ މެދުވެރިކޮށް ޕްރިޔަންކާ އަދި ނިކް ޖޯނަސް އަށް އަންހެން ކުއްޖަކު ލިބިއްޖެ\nއާއިލީ ޓެކްސީ ޑްރައިވަރުގެ ކުއްލި މަރާއެކު ވަރުން ހިތާމައިގައި\nތަމަޅަ ފިލްމު، "ޖެއި ބިމް" ގެ މަންޒަރެއް އޮސްކާގެ ޔޫޓިއުބް ޗެނަލްގައި ހިމަނައިފި\nދަނުޝް އަދި އައިޝްވަރިޔާ ރަޖްނީކާންތުގެ 18 އަހަރުވީ ކައިވެނި ނިމުމަކަށް


ދިމާވި އާދަޔާ ޚިލާފް ޒުވާނާ (ތޭރަވަނަ ބައި) – Esfiya\nބިރުވެރި ލޯބި 24 mins ago\nދިމާވި އާދަޔާ ޚިލާފް ޒުވާނާ (ތޭރަވަނަ ބައި)\nސިޓިންރޫމަށް ނައިޝާ ނިކުތްއިރު ސައިފާ ސަނާ ކާމޭޒުދޮށުގައި ކާން ތިބިތަން ފެނުމުން ނައިޝާ ވެސް އެމީހުންނާ ބައިވެރި ވެލިއެވެ. “ދައްތަ އަށް ކިތައް އަހަރު؟”ސަނާ ނައިޝާ ގާތު އެހިއެވެ. “ދައްތަ އަށް 18އަަހަރު” ހިނިތުންވެލަމުން ނައިޝާ ޖަވާބު ގައި ބުންޏެވެ. “އެހެންތަ އެހެންވީމަ ސަނާއަށް ވުރެ ދެއަހަރު ދޯ ބޮޑީ؟އެކަމް ބަލައިލާފަ ހީވަނީ ދޮންބެއަށް ވުރެވެސް ބޮޑުހެން” ސަނާ އެހެން ބުނުމުން ސައިފް މަލާމާތުގެ ރާގަށް ހިނިގަނޑެއް ޖަހާލިއެވެ.\nއެވަގުތު ނައިޝާ ގެ މޫޑް ގެއްލި ދެރަވިއެވެ. “އެހެންވީމަ ދޮންބެ މާ ޔަންގް ވައްތަރު ޖަހާ ދޯ؟…ބަލާފަ ހީވެސް ނުވޭ ދޯ 23އަހަރު ހެނެއް؟” ކިބުރުވެރި ގޮތަކަށް ސައިފް ބުނެލި އެވެ.\n“ކޮއްކޮ ވަރުބަލިވެފަ އެއްނު ހުންނާނީ….ތިބަހައްޓާ ނައިޝާ ދޮންނާނެ” ކޭތަށި ހިފައިގެން ސަނާ ދޮންނަން ދާން އުޅެންފެށުމުން ސައިފް ބުނެލި އެވެ.\nނައިޝާ މޭޒުމަތި ސާފުކޮށް ތަށިތައް ދޮންނަން އުޅުނު ވަގުތު ސައިިފާ ސަނާ ސޯފާގައި އިށީނެވެ. “ވައިފައި ޕާސްވޯޑް ޖަހަން ގެނޭ ފޯނު” ސައިފް ސަނާއަށް ބުނެލި އެވެ. “ވައިފައި ވެސް ލާފަތަ؟ އޯ ގަދަ” އުފާވެފައި ހުރެ ސަނާ ބުނެލި އެވެ. “ހުއްޓެއްނު ގަނެފަ ބޭނުންނުކޮށް ހުރި ފެންވަރާ ސާމާނުތައް… އޭއްޗިހިތައް ދީ ސަނާއަށް…އޭނަ ނުގެނޭ ފެންވަރަން އެއްވެސް އެއްޗެއް” ސައިފް ނައިޝާއަށް ބުންޏެވެ.\n“އާނ…ދައްތަ ފޮށީގައި ހުރި އެއްޗެހިތައް ހުސްކުރި އިރު ނުދެކެން ފެންވަރާ ސާމާނެއް” ނައިޝާ ސަނާއަށް ބުނެލި އެވެ. “އެއްޗެހި ގަންނަން އުޅެންފެށީމަ މަންމަ ބުނީ މާލެ ގޮއްސަ ގަންނާށޯ…އެހެންނޫނަސް ސަނާ އަތުގަ ނުހުންނާނެ މާބައިވަރު އެއްޗިއްސެއްވެސް ހުރި އެއްޗެހިތައް ހިފައިގެން މިއައީ”ސަނާ ބުންޏެވެ.\nތަން ސާފުކޮށް ނިމި ކޮޓަރިއަށް ނައިޝާ ވަނެވެ.ޑުރެސިން ޓޭބަލްގައި އިން ކަބަޑުގެ ދޮރު ހުޅުވާލުމަށްފަހު ދަތްއުގުޅާ ބޭސް ފުޅިއަކާއި ދަތް އުނގުޅާ ބުރުހެއްގެ އިތުރުން، އިތުރު ސާމާނުކޮޅެއް ނަގައި ކޮތަޅަކަށް އަޅާލުމަށްފަހު ސަނާގެ ކޮޓަރިއާއި ދިމާލަށް ނައިޝާ ދިޔައެވެ.\nކޮޓަރި ދޮރުގައި ޓަކިޖެހުމަށްފަހު ނައިޝާ ދޮރު ހުޅުވާލި ވަގުތު ސަނާ އޭސީ ރިމޯޓާއި ކުޅެން ހުއްޓެވެ. ” މީތި ކިހިނެއް ޖައްސަނީ” ކޮޓަރިއަށް ވަދެގެން އައި ނައިޝާ އަށް ސަނާ ބުނެލި އެވެ. ނައިޝާ ސަނާއަށް އޭސީ ރިމޯޓާއި ކުޅޭގޮތް ދަސްކޮށްދިނެވެ.\n“މީ ކީއްކުރާ ބޯ ރަޖާގަނޑެއް؟” އެނދުމަތީގެ ފައިލާ ކޮޅުގައި ފަތްޖަހާފައިވާ ޑުއެޓް ކަވަރު ދައްކާލަމުން ސަނާ އަހާލިއެވެ. “ތިއަށް ކިޔަނީ ޑުއެޓް ކަވަރ….ތީ އޭސީ ޖައްސާފަ ހުންނަ އިރު ފިނިވާނެއެއްނު…. އެހެންވެ ގައިމަތީ އަޅަން ގެންގުޅޭ އެއްޗެއް ތީ” ހިނިތުންވެލަމުން ނައިޝާ ޖަވާބު ދިނެވެ.\n“ހާދަ ބޮޑު އެއްޗެކޭ” ޑުއެޓް ކަވަރު ނިއުޅުވާލަމުން ސަނާ ބުންޏެވެ. “މިހިރީ އެއްޗެހިތައް” ސާމާނު އަޅާފައި ހުރި ކޮތަޅު ސަނާއަށް ދެމުން ނައިޝާ ބުންޏެވެ. “ހާދަ ބައިވަރު އެއްޗިއްސޭ…މީ ދައްތަ ބޭނުން ކުރާ އެއްޗިހިތަ އަނެއްކާ….ނުވެސް ކަނޑާ މިއޮތީ ދަތްއުނގުޅާ ބުރުސްވެސް….” ކޮތަޅު ހާވަމުން އުފަލުން ހުރެ ސަނާ ބުންޏެވެ.\n“ދައްތަ ކޮންމެ ފަހަރަކު އެއްޗެހި ގަންނަ އިރު އެކްސްޓްރާ ކޮށްވެސް ގަންނަން….އޭރަށް އެކަތި ހުސްވިއަސް އަނެކަތި އިންނާނެއެއްނު..ތީގަ ހުންނާނެ އަންހެން ކުދިން ބޭނުން ކުރާ ސާމާނު ވެސް” ނައިޝާ ސަނާއަށް ބުނެލި އެވެ.\n“އަޅޭ ބިއްލޫރި ސެންޓު ފުޅިއެއް ވެސް އެބައިން….ވަރަށް މީރުވަސް ވެސް ދުވާ” ސެންޓު ފުޅި ނޭފަތުގައި ޖައްސާލަމުން ސަނާ ބުންޏެވެ. “ތީ ކޮއްކޮއަށް ދައްތަ ދިން ހަދިޔާއެއް” ނައިޝާ ބުންޏެވެ.\nމިކޮޮޓަރި އެނދުސް ހާދަ ބޮޑޭ…ސަނާ އާއި ދޮންބެގެ ރަށު ކޮޓަރީގަ އިންނަނީ ސިންގަލް އެނދެއް….މަންމަމެން ނިދަނީ މިވަރު އެނދެއްގަ” ސަނާ ބުންޏެވެ. ” މީ ޑަބަލް ބެޑެއްނު…އަދި ހުންނާނެ މިއަށްވުރެ ބޮޑު އެނދުވެސް….ކުއީން ސައިޒާ ކިންގ ސައިޒުވެސް….” ނައިޝާ ބުންޏެވެ.\n“ވާވް…ބާތު ޓަބެއް ވެސް ލާފަ ގަދަ އިނގޭ” ފާހަނަ ދޮރު ހުޅުވާލަމުން، ފަހާނައިގައި އިން ހުދުކުލައިގެ ބިލިގާ ފެނި ސަނާ އުފަލުން ފޮޅުނެވެ. “ހާދަ ބައިވަރު އިސްކޫރެއް” ފަހާނައިގައި ހުރި އިސްކޫރުތައް ފެނި ސަނާ ނައިޝާ ގާތު އަހާލިއެވެ. ” މީ ހޫނު ފެން…މީ ނޯމަލް ވޯޓަރ” ނައިޝާ ސަނާއަށް ކިޔައިދިނެވެ.\n“ހިނގާބަ ދައްތަގެ ކޮޓަރި ދައްކާލަން” ސަނާގެ އެދުމަށް ނައިޝާ އޭނާގެ ކޮޓަރިއަށް ސަނާ ގެންދިޔައެވެ. ” ވާާ…ހާދަ ބޮޑޭ މިކޮޓަރީގެ ބާތުޓަބުވެސް…. އެނދުވެސް” ހައިރާންވެ ހުރެ ސަނާ ބުންޏެވެ. ” މީ ކުއީން ސައިޒް ބެޑެއް….” ހިނިގަނޑެއް ޖަހާލަމުން ނައިޝާ ބުންޏެވެ.\nއެއްޗެހިތައް ތަރުތީބު ކުރުމަށް ފަހު ސަނާ އާއި ނައިޝާ ސިޓިންރޫމަށް ނިކުތެވެ.އޭރު ސައިފް ސޯފާގައި އިނެވެ.”ކޮއްކޮ ދެން ނިދަން ދޭ މިހާރު އެހެރަ ރޭގަނޑު 11ޖެހީ” ސަނާއަށް ސައިފް ބުންޏެވެ. “ސައިފްވެސް ހިނގާ ނިދަންދާން” ނައިޝާ ސައިފަށް ބުންޏެވެ.\n“އުހުނ…މަ ނިދާނީ ސޯފާގަ…ނައިޝާ ދޭ ކޮޓަރިއަށް” ސައިފް އެހެން ބުނުމުން ނަައިޝާ ދެރަވިއެވެ.އަދި ކައިރީގައި އިން ސަނާއަށް ނައިޝާ ބަލައިލިއެވެ. ” ނައި އޮވެ ދާނަން ސޯފާގަ ސައިފް ދޭ ކޮޓަރިއަށް” ނައިޝާ ބުންޏެވެ. ” މި ސޯފާގަ ނައިޝާ އަށް އޮވެވޭނެތަ….ފުރަތަމަ ސޯފާއަށް ފިޓުވެގެންނު އޮވެވޭނީ” މަލާމާތުގެ ރާގަށް ސައިފް އެހެންބުނުމުން ސަނާ ހޭންފެށިއެވެ.\nދެރަވެފައި ހުރެ ނައިޝާ އޭނާގެ ކޮޓަރިއަށް ވަނެވެ.އިރުގަނޑެއް ފަހުން ސައިފް ކޮޓަރިއަށް ވަދެ ދެބާލީހާއި ރަޖާގަޑެއް ހިފައިގެން ކޮޓަރިން ނިކުމެ ސޯފާގައި އޮށޯތެވެ.ސައިފާއެއްކޮށް ނިދަން އުންމީދުކޮށްގެން ހުރި ނައިޝާ މާޔޫސްކަން މަތީ އޮވެ ނިދިއެވެ.\nހެނދުނު އިރު އެރުމުން ނައިޝާ ބަދިގެއަށް ވަނެވެ.ސައި ހަދަން އުޅެނިކޮށް މައިދައިތަ ގުޅިއެވެ. ” ސަނާ ކޮއްކޮ ވަރަށް އުފާވެފަ ހުރީ..ބުނީ ވަރަށް ފިނި އޭސީ ކޮޓަރިއެއްގަޔޯ ނިދަނީ…އެއްޗެހިކޮޅެއް ލިބުނު ވާހަކަވެސް ބުނި” މައިދައިތަ ހިތްހަމަ ޖެހިފައިވާ ރާގަށް ބުނެލި އެވެ.ނައިޝާ މައިދައިތައާއި ވާހަކަ ދެއްކުމަށް ފަހު ފޯނު ބޭއްވި އެވެ.އަދި ހެނދުނުގެ ނާސްތާ ތައްޔާރުކުރަން އުޅުނެވެ.އޭރު ސަނާ އާއި ސައިފް އޮތީ ނިދާފައެވެ.\nނައިޝާ މޭޒުމަތި ތައްޔާރުކޮށްނިމި ސައިފާ ސަނާއަށް ހެނދުނުގެ ނާސްތާ ކުރަން ގޮވިއެވެ.ތިން ތަށި މޭޒުމަތީގައި ބެހެއްޓުމަށްފަހު ސައިފް ކައިރި ނައިޝާ އިށީނެވެ.އެވަގުތު ފޯނާ ކުޅެމުން އައި ސަނާވެސް އެމީހުންނާއެކު މޭޒުދޮށުގައި އިށީނެވެ.\nސައިފް ކައި ނިމި ކޭތަށި މޭޒުމަތީގައި ބެހެއްޓުމަށްފަހު އަތްދޮވެގެން ކޮޓަރިއަށް ވަނެވެ..”ފޯނު ބާއްވާފަ ހަމަޖެހިލައިގެން ކާލާ… ކައިނިމިގެން ވެސް ފޯނާ ކުޅެވޭނެނު” ފޯނާ ކުޅެމުން ކަމުން ދިޔަ ސަނާއަށް އޯގާތެރިކަމާއި އެކު ނައިޝާ ބުންޏެވެ.އެހެންނަމަވެސް ނައިޝާއަށް ރައްދެއް ދިނުމެއްނެތި ސަނާ ކަމުން ފޯނާއި ކުޅުން ކުރިއަށް ގެންދިޔައެވެ.\nނައިޝާއަށް ވުރެ ކުރިން ކައިނިމިގެން ކޭތަށި ހުރިގޮތަށް ނުދޮވެ މޭޒުމަތީގައި ބެހެއްޓުމަށްފަހު، އަތްދޮވެގެން ސަނާވެސް ކޮޓަރިއަށްވަނެވެ.ސަނާ ކޭތަށްޓާއި ހުރިހާ ތަށިތަކެއް ނަގާ ސާފުކުރަން ޖެހުނީ ނައިޝާ އަށެވެ.\nބިރުވެރި ލޯބި3weeks ago\nތީއޭ މިހިތުގެ ދިރުމަކީ\nލޯބި April 6, 2021\nލޯބި March 21, 2017\nލޯބި March 23, 2021\nއިންތިޒާރުގައި ހުންނާނަމޭ ލޯބިން…2\nހިތާމަ ލޯބި February 20, 2019


Fee dhahkaigen park kureveyne zone eh Male ga hamajassaifi\nފީ ދައްކައިގެން ޕާކު ކުރެވޭ ގޮތް ހެދި ޒޯނު ތަރައްގީ ކުރުމުގެ ކުރިން-- ފޮޓޯ: މިހާރު\nފީ ދައްކައިގެން ޕާކު ކުރެވޭނެ ޒޯނެއް މާލޭގައި ހަމަޖައްސައިފި\nފީއެއް ދައްކައިގެން އުޅަނދުތަކަށް ޕާކު ކުރެވޭނެ ޕާކިން ޒޯނެއް މާލޭގައި ހަމަޖައްސައިފި އެވެ.\nމާލެ ސިޓީ ކައުންސިލުން ކުރި އިއުލާނެއްގައި ބުނީ ކައުންސިލްގެ 74 ވަނަ ރަސްމީ އާއްމު ޖަލްސާގައި އަގުދީގެން ވެހިކަލް ޕާކްކުރުމުގެ އުސޫލެއް ފާސްކޮށްފައިވާ ކަމަށެވެ.\nއެގޮތުން އެ އުސޫލު މިއަދު އާއްމުކޮށް ގެޒެޓް ކުރެވިފައިވާ ކަމަށާއި ކައުންސިލްގެ ވެބްސައިޓު ގައި ވެސް އުސޫލު ޝާއިއުކޮށްފައި ވާނެ ކަމަށް އެ އިއުލާނުގައި ވެއެވެ.\nއެ އުސޫލުގައިވާ ގޮތުން މާލޭގައި އަގު ދީގެން ވެހިކަލް ޕާކް ކުރެވޭނީ މ. ދަންޑަހެލުގެ (ސުޕްރީމް ކޯޓު ކުރިމަތި) ގައި ހަދާފައިވާ ޕާކިން ޒޯންގަ އެވެ. އަގު ދީގެން ޕާކު ކުރުމަށް ހަމަޖެހިފައިވާ ސްލޮޓްގެ އަދަދަކީ 40 އެވެ.\nމަހު ފީ ކަނޑައަޅާފައިވާ ގޮތް\n- ސައިކަލް 600ރ.\n- ކާރު، ވޭން، ޕިކަޕު 3،000ރ.\n- 2000-500 ކިލޯ ގްރާމްގެ ޕިކަޕް 3،500ރ.\n- 5000-2000 ކިލޯ ގްރާމްގެ ޕިކަޕް 4،000ރ.\nކައުންސިލުން ބުނީ ޖާގައަށް ވުރެ އިތުރަށް ފޯމު ލައިފި ނަމަ ޖާގަ ދޭނީ ގުރުއަތުން ކަމަށެވެ. އަދި ޕާކިން ހުއްދަ ފުރަތަމަ ހިލޭ ހެދި ނަމަވެސް، ހުއްދަ ގެއްލިއްޖެ ނަމަ އަލުން ހެދުމަށް 100 ރުފިޔާގެ ފީއެއް ނަގާނެ އެވެ.\nއެ ޒޯނުގައި ޕާކު ކުރުމަށް އެދި ހުށަހަޅަން ޖެހޭ ފޯމު ކައުންސިލުގެ ވެބްސައިޓުން ލިބެން ހުންނާނެ ކަމަށާއި އަދި ޕާކިން ސްލޮޓްތަކަށް އެދި ހުށަހަޅަން ޖެހޭ ފޯމް ބަލައިގަތުމަށް ހަމަޖެހިފައި ވަނީ މާދަމާ ހެނދުނު 09:00 އިން އޮކްޓޯބަރިު އެއް ވަނަ ދުވަހުގެ މެންދުރު 01:00 އާ ހަމައަށް ކައުންސިލްގެ މާފަންނު އޮފީހުންނެވެ.\nޓްރާންސްޕޯޓް މިނިސްޓްރީ މާލެ ޕާކިން ސިޓީ ކައުންސިލް


Malaysia inthihaabu kaamiyaabukurehvihje kamah Mahathir vidhaalu vehjje\n17th February 2019 | Last update: 09:07\nމެލޭޝިއާ އިންތިހާބު ކާމިޔާބުކުރެއްވިއްޖެ ކަމަށް މަހާތީރު ވިދާޅުވެއްޖެ\nމެލޭޝިއާގައި މިއަދު ބާއްވާ އާއްމު އިންތިހާބުގައި ވޯޓު ލެއްވުމަށް ކުރީގެ ބޮޑުވަޒީރު މަހާތީރު މުހައްމަދު ވަޑައިގަންނަވަނީ. ފޮޓޯ: ދަ ސްޓާ\nމެލޭޝިއާގައި މިއަދު ބޭއްވި އާއްމު އިންތިހާބު އިދިކޮޅު ޕަކަޓާން ހަރަޕަން އަށް ކާމިޔާބުވެފައިވާ ކަމަށް އެޕާޓީގެ ލީޑަރު އަދި މެލޭޝިއާގެ ކުރީގެ ބޮޑުވަޒީރު ޓުން ޑރ. މަހާތީރު ބިން މުހައްމަދު ދައުވާ ކުރައްވައިފިއެވެ. އުމުރުފުޅުން މިހާރު 93 އަހަރު ވެފައިވާ މަހާތީރަކީ މެލޭޝިއާގެ ބޮޑުވަޒީރުކަން 22 އަހަރު ވަންދެން ކުރައްވާފައިވާ ބޭފުޅެކެވެ.\nޕެޓަލިން ޖާޔާގައިވާ ޝެެރެޓަން ހޮޓަލުގައި މަހާތީރު ވިދާޅުވީ ޕަކަޓާން ހަރަޕަންއަށް ސަރުކާރު އެކުލަވާލަން ބޭނުންވާ 112 ގޮނޑިއަށް ވުރެ ގިނައިން މެލޭޝިއާ ޕާލަމެންޓްގެ ގޮނޑި ކާމިޔާބުވެފައިވާ ކަމަށެވެ. ނަމަވެސް މެލޭޝިއާގެ އިލެކްޝަން ކޮމިޝަނުން އަދި އެނަތީޖާ ކަށަވަރެއް ނުކޮށްދެއެވެ.\nމަހާތީރު ވިދާޅުވީ މެލޭޝިއާ ޕާލަމެންޓުގެ އަޣުލަބިއްޔަތުގެ އިތުރުން ސްޓޭޓް އެސެމްބްލީތަކުގެ ތެރެއިން ހަ އެސެމްބްލީއެއްގެ އަޣުލަބިއްޔަތުވެސް އޭނާގެ ޕާޓީއަށް ލިބިފައިވާ ކަމަށެވެ.\n" ފެޑެރަލް ސަރުކާރު އެކުލަވަލައިލަން އަހަރެމެންނަށް ބޭނުންވަނީ 112 ގޮނޑި. މިހާރު ފެންނަ ގޮތުން އަހަރެމެންނަށް އެއަށް ވުރެ އިތުރަށް ވެސް ކާމިޔާބު ކުރެވިއްޖެ. އެމީހުންގެ [ވެރިކަން ކުރާ ބަރީސާން ނެޝަނަލް] ގެ އަދަދު އެއަށްވުރެ މާ މަދު،" ނޫސްކޮންފަރެންސްގައި މަހާތީރު ވިދާޅުވިކަމަށް މެލޭޝިއާކިނީ ނޫހުން ބުންޏެވެ.\nމެލޭޝިއާގައި މިއަދު ފެށި އިންތިހާބު ވެފައި ވަނީ ކޮރަޕްޝަނުގެ ބޮޑެތި ތުހުމަތުތައް އަމާޒުވެފައިވާ ބޮޑުވަޒީރު ނަޖީބު ރައްޒާގާއި އެއް ދުވަސްވަރެއްގައި އޭނާއަށް އިރުޝާދު ދެއްވުމުގައި ހުންނެވި ކުރީގެ ބޮޑުވަޒީރު މަހާތީރާ ދެމެދު ހިނގާ ސިޔާސީ ހަނގުރާމައަކަށެވެ. މިއަދުގެ އިންތިހާބުގެ ވާދަވެރިކަން ބޮޑުވީ ވެސް އުމުރުފުޅުން މިހާރު 92 އަހަރުވެފައިވާ މަހާތީރު ކުރިމަތިލެއްވުމުންނެވެ.\nމެލޭޝިއާގެ އާއްމު އިންތިހާބުވައި ވޯޓުލާން ފެށީ އެގައުމުގެ ގަޑިން ހެނދުނު 8:00 ގައެވެ. މި އިންތިހާބުގައި އެގައުމުގެ ޕާލަމެންޓްުގެ 222 މެންބަރުންނާއި ސްޓޭޓްތަކުގެ އެެސެމްބްލީތަކަށް 505 މެމްބަރުން އިންތިހާބުކުރާނެއެވެ. މި އިންތިހާބުގައި މެލޭޝިއާގެ 14.4 މިލިޔަން މީހުންނަށް ވޯޓުލުމުގެ ހައްގު ލިބިފައި ވެއެވެ.\nއިންޑިއާގެ ވަރުގަދަ އިންޒާރެއް ޕާކިސްތާނަށް\nއިންޑިއާގެ ރައްޔިތުކަން ލިބޭ ގާނޫނު ބޭރުކޮށްލައިފި\nއޭޝިއާ ޕެސިފިކް ސަމިޓަށް ނެގި 300 ކާރު ގެއްލިއްޖެ


ރާއްޖެއިސްލާމް | ޞައްޙަ ޢަޤީދާ – 14\nސަލާމާއި ޞަލަވާތްލެއްވި ރަސޫލުން ގެންނެވި ކަންތަކާ ޚިލާފު، ޞައްޙަ ޢަޤީދާ އާއި އިދިކޮޅު، ކުފުރު ޢަޤީދާތަކުގެ ތެރޭގައި؛ މިޒަމާނުގެ މުލްޙިދުންކުރެ މާރކްސް އަދި ލެނިން ފަދަ އެހެންވެސް އިލްޙާދާއި ކުފުރަށް ގޮވާ މީހުން ދެކޭގޮތް ހިމެނެއެވެ. އެއީ އިޝްތިރާކިއްޔަތު ނުވަތަ ޝުޔޫއިއްޔަތު ނުވަތަ ބަޢުޘިއްޔަތު ނުވަތަ މިނޫން އެހެން ނަމެއް ކީކަމުގައިވިޔަސް މެއެވެ. ފަހެ މިފަދަ މުލްޙިދުންގެ އުޞޫލުތަކުގެ ތެރޭގައި އެއްވެސް ކަލަކު ވޮޑިގެންނުވާކަމާއި، ޙަޔާތަކީ މާއްދާއެއްކަން ހިމެނެއެވެ. އަދި އެބައިމީހުންގެ އުޞޫލުގެ ތެރޭގައި ދެވަނަ ފަހަރަށް ދިރުއްވުމާއި، ސުވަރުގެ އާއި ނަރަކަ ވާކަމަށް އިންކާރުކުރުމާއި، ހުރިހައި ދީންތަކަކަށް ކާފަރުވުން ހިމެނެއެވެ. އަދި އެބައިމީހުންގެ ފޮތްތައް ކިޔައި، އެމީހުންގެ ގޮތްތައް ބަލައިފި މީހަކަށް މިކަން ޔަޤީންވާނެއެވެ. ޝައްކެތްނެތްގޮތުގައި މިޢަޤީދާއަކީ ހުރިހައި ސަމާވީ ދީންތަކާއި އިދިކޮޅު ޢަޤީދާއެކެވެ. އަދި އޭގެ އަހުލުވެރިން ދުނިޔެއާއި އާޚިރަތުގައި އެންމެ ނުބައި ނަތީޖާއަށް ފޯރުކޮށްދެނިވި ޢަޤީދާއެކެވެ.\nއަދިވެސް ޙައްޤާއި ދެކޮޅު ބައެއް ޢަޤީދާގެ ތެރޭގައި ބައެއް ބާޠިނީންނާއި ބައެއް ޞޫފީން ދެކޭގޮތް ހިމެނެއެވެ. އެމީހުން ދެކޭގޮތުގައި އެބައިމީހުން ވަލީވެރިންކަމުގައި ކިޔައި އުޅޭ ބައެއް ފަރާތްތަކަކީ ކައުނުގެ ކަންކަން ތަދުބީރުކުރުމުގައްޔާއި ޢާލަމުގައި ތަޞައްރުފުކުރުމުގައި ﷲ އާއި ބައިވެރިވާ ބައެއްކަމުގައެވެ. އެމީހުން އެފަރާތްތަކަށް އަޤުޠާބު، އައުތާދު، އަދި އަޢުވާޡު މިފަދަ އެކިއެކި ނަންތައް އަމިއްލައަށް ހަދައިގެން ކިޔައެވެ. މިއީ ﷲ ގެ ރުބޫބިއްޔަތުގައި ކުރެވޭ އެންމެ ނުބައި ޝިރުކުގެ ތެރޭގައި ހިމެނޭ ކަންކަމެވެ. އަދި މިއީ ޖާހިލިއްޔަތުގައި ޢަރަބިން ކޮށް އުޅުނު ޝިރުކަށްވުރެވެސް ނުބައި ޝިރުކެކެވެ. އެހެނީ ޢަރަބި ކާފަރުން ރުބޫބިއްޔަތުގައި ޝިރުކެއްނުކުރެއެވެ. އަދި ކިޔެއް! އެމީހުން ޝިރުކުކުރީ އަޅުކަމުގައެވެ. އަދި އެމީހުން ޝިރުކުކުރަނީ ދުޅަހެޔޮކަމުގެ ޙާލުގައި އެކަންޏެވެ. ދެންފަހެ ދަތި އުނދަގޫ ޙާލަތުގައި އިޚްލާޞްތެރިކަމާއި އެކުގައި އަޅުކަންކުރެއެވެ. ﷲ ވަޙީ ކުރައްވާފައި ވެއެވެ. فَإِذَا رَ‌كِبُوا فِي الْفُلْكِ دَعَوُا اللَّـهَ مُخْلِصِينَ لَهُ الدِّينَ فَلَمَّا نَجَّاهُمْ إِلَى الْبَرِّ إِذَا هُمْ يُشْرِ‌كُونَ – العنكبوت 29 – މާނައީ: “ އެބައިމީހުން ދޯންޏަށް (ކަނޑުގައި ދުއްވާ އުޅަނދަކަށް) ސަވާރުވެއްޖެނަމަ ﷲ އަށް އަޅުކަން ޚާލިޞްކޮށް ދުޢާކުރެއެވެ. ފަހެ އެބައިމީހުން ސަލާމަތްކުރައްވައި އެއްގަމަށް އާދެވުމުން ޝިރުކުކުރަން ފަށައެވެ.“\nއެބައިމީހުން ރުބޫބިއްޔަތުގައި ﷲ އެއްކައުވަންތަކަމުގައި އިޢުތިރާފުވެއެވެ. ﷲ ވާޙީކުރައްވާފައިވެއެވެ. وَلَئِن سَأَلْتَهُم مَّنْ خَلَقَهُمْ لَيَقُولُنَّ اللَّـهُ ۖ – الزخرف : 87 – މާނައީ: ”އަދި ކަލޭގެފާނު އެބައިމީހުން އުފެއްދެވީ ކާކުތޯ އެއުރެންނާއި ސުވާލުކުރައްވައިފިނަމަ އެމީހުން ބުނާނެއެވެ. ﷲ އެވެ.“\nއަދިވެސް ވަޙީކުރައްވާފައިވެއެވެ. قُلْ مَن يَرْ‌زُقُكُم مِّنَ السَّمَاءِ وَالْأَرْ‌ضِ أَمَّن يَمْلِكُ السَّمْعَ وَالْأَبْصَارَ وَمَن يُخْرِ‌جُ الْحَيَّ مِنَ الْمَيِّتِ وَيُخْرِ‌جُ الْمَيِّتَ مِنَ الْحَيِّ وَمَن يُدَبِّرُ الْأَمْرَ ۚ فَسَيَقُولُونَ اللَّـهُ ۚ فَقُلْ أَفَلَا تَتَّقُونَ – يونس 31 – މާނައީ: ”ކަލޭގެފާނު ވިދާޅުވާށެވެ! ތިޔަބައިމީހުންނަށް އުޑުންނާއި ބިމުން ރިޒުޤުދެއްވަނީ ކޮން ފަރާތެއް ހެއްޔެވެ؟ ނުވަތަ އިވުމާއި ފެނުމުގެ މިލްކުވެރިޔަކީ ކާކު ހެއްޔެވެ؟ އަދި މަރުވެފައިވާ އެއްޗެއްގެ ތެރޭން ދިރިހުރި އެއްޗެއް ނެރުއްވައި ދިރޭ އެއްޗެއްގެ ތެރޭން މަރުވެފައިވާ އެއްޗެތި ނެރުއްވަނީ ކޮން ފަރާތެއް ހެއްޔެވެ؟ އަދި އެންމެހާ ކަންތައްތަކެއް ހިންގަވާ ފަރާތަކީ ކޮންފަރާތެއް ހެއްޔެވެ؟ ފަހެ އެބައިމީހުން ނިކަން އަވަހަށް އެއީ ﷲ އޭ ބުނާނެއެވެ. ދެންފަހެ ކަލޭގެފާނު ވިދާޅުވާށެވެ! ތިޔަބައިމީހުން ބިރުނުގަންނަނީ ހެއްޔެވެ؟“ އަދި މިމާނައިގައި އާޔަތްތައް ވަރަށް ގިނައެވެ. (ނުނިމޭ)


ގޯލްޑެން ބޯއީ އެވޯޑަށް ނޮމިނޭޓްވި 20 ކުޅުންތެރިންގެ ނަން ހާމަކޮށްފި – Dhuvas Online\nޔޫރަޕުގެ އެންމެ މޮޅު ޒުވާން ކުޅުންތެރިޔާ ނުވަތަ ޔޫރަޕިއަން ގޯލްޑެން ބޯއީ އެވޯޑަށް ނޮމިނޭޓްވި 20 ކުޅުންތެރިންގެ ލިސްޓް ހާމަކުރިއިރު، ބާސެލޯނާއަށް ކުޅެމުން އަންނަ ޒުވާން ފޯވާޑް އަންސު ފަޓީ އާއި ބޮރޫޝިއާ ޑޯޓްމަންޑަށް ކުޅެމުން އަންނަ ޖޭޑަން ސަންޗޯ އާއި އާލިން ހާލަންޑް ހިމެނިއްޖެއެވެ.\nބޮރޫޝިއާ ޑޯޓްމަންޑަށް ކުޅެމުން އަންނަ ޖޭޑަން ސަންޗޯ އާއި އާލިން ހާލަންޑް އަކީ 2019 ވަނަ އަހަރުގައިވެސް މި އެވޯޑަށް ވާދަކޮށްފައިވާ ދެ ކުޅުންތެރިންނެވެ.\nއިޓަލީގެ ނޫހެއްކަމަށްވާ ޓުޓޯސްޕޯޓް އިން 2003 ވަނަ އަހަރުން ފެށިގެން ޔޫރަޕްގެ 21 އަހަރުން ދަށުގެ އެންމެ މޮޅު ޒުވާން ކުޅުންތެރިޔާ ހޮވުމަށްފަހު ކޮންމެ އަހަރަކު ދެމުން އަންނަ މި އެވޯޑަށް މިދިޔަ އަހަރު ވެސް ސަންޗޯ އާއި ހާލަންޑް ނޮމިނޭޓްވި ނަމަވެސް އެފަހަރުގެ މި އެވޯޑް ހާސިލް ކުރީ ޕޯޗުގަލްގެ ތަރި ޔާއޯ ފެލިކްސްއެވެ. މިފަހަރުގެ މި އެވީޑަށް އަންސު ފަޓީ ވާދަކުރާ މީ ފުރަތަމަ ފަހަރެވެ.\nމި ފަހަރުގެ އެވޯޑް ހާސިލްކުރާނެކަމަށް އެންމެ ބޮޑަށް ބެލެވޭ ކުޅުންތެރިއަކީ ވެސް ބާސެލޯނާގެ ޒުވާން ފޯވާޑް އަންސު ފަޓީއެވެ. އޭނާ އަންނަނީ މިފަހަރުގެ ސީޒަންގައި ބާސެލޯނާގެ ފުރަތަމަ އެގާރައިގައި ހިމެނިގެން މޮޅުކުޅުމެއް ދައްކަމުންނެވެ. އެގޮތުން އޭނާ ފުރަތަމަ އެގާރައިގައި ހިމެނިގެން ބާސާ މިހާތަނަށް ލީގުގައި ކުޅުނު ހަތަރު މެޗުގައިވެސް މޮޅު ކުޅުމެއް ދައްކާފައިވާއިރު، އޭނާ ވަނީ މި ހަތަރު މެޗުގައި ތިން ގޯލު ކާމިޔާބު ކޮށްފައެވެ. އޭނާ އަކީ ނިމިގެން ދިޔަ ސެޕްޓެމްބަރު މަހު ބާސެލޯނާގެ އެންމެ މޮޅު ކުޅުންތެރިޔާގެ މަގާމުވެސް ހޮވުނު ކުޅުންތެރުޔާއެވެ.\nދެން މި އެވޯޑް ހޯދާނެ ކަމަށް އެންމެ ބޮޑަށް ބެލެވޭ ކުޅުންތެރިއަކީ ހާލަންޑް އެވެ. އޭނާ ވެސް އަންނަނީ މިފަހަރުގެ ސީޒަނުގައި ޑޯޓްމުންޑުގައި މޮޅު ކުޅުމެއް ދައްކަމުންނެވެ. އެގޮތުން ހާލަންޑު މިހާތަނަށް ސީޒަނުގައި ހަތަރު މެޗު ކުޅެފައިވާއިރު، އޭނާ ވަނީ މި ހަތަރު މެޗުގައި ދެ އެސިސްޓް ހަދާ4ގޯލު ޖަހާފައިވެއެވެ.\nމިފަހަރުގެ ގޯލްޑަން ބޯއީ އެވޯޑަށް ނޮމިނޭޓްވި ކުޅުންތެރިންނަށް ބަލާއިރު، ޕްރިމިއާ ލީގަށް ނިސްބަތްވާ ހަތަރު ކުޅުންތެރިއަކު އެބަ ތިއްބެވެ. އޭގެ ތެރޭގައި މެންޗެސްޓާރ ސިޓީގެ ފެރަން ޓޯރޭސް އާއި ފިލް ފޮޑެން ގެ އިތުރުން އާސެނަލްގެ ބުކާޔޯ ސާކާ އާއި މެންޗެސްޓާރ ޔުނައިޓެޑުގެ މޭސަން ގްރީންވުޑް ގެ އިތުރުން ޗެލްސީގެ ކަލުން ހުޑްސޮން އޮޑީއެވެ. މީގެއިތުރުން، އެމެރިކާގެ ޒުވާން ތަރިން ކަމަށްވާ ސާޖިއޯ ޑެސްޓް އާއި ރެއާލް މެޑްރިޑްގެ ވިނީޝަސް ޖޫނިއާ އަދި ބަޔާން މިއުނިކްގެ އުއްމީދީ ޑިފެންޑަރު އަލްފޮންސޯ ޑޭވީސް ވެސް ވަނީ މި ލިސްޓުން ޖާގަ ހޯދާފައެވެ.\nމީގެކުރީން މި އެވޯޑް ހާސިލްކޮށްފައިވާ ފާހަގަކޮށްލެވޭ އިތުރު ކުޅުންތެރިންގެ ތެރޭގައި، ފްރާންސްގެ ޕީއެސްޖީ އަށް ކުޅެމުން އަންނަ ކިލިއަން އެމްބާޕޭ އާއި ނޭމާ އަދި އެޑިންސަން ކަވާނީގެ އިތުރުން ސިޓީގެ ސާޖިއޯ އަގުއޭރޯ އާއި ރަހީމް ސްޓާލިން އަދި ޔުނައިޓެޑަށް މިހާރު ކުޅެމުން އަންނަ ފްރާންސްގެ ހުނަރުވެރި މިޑްފީލްޑަރު ޕައުލް ޕޮގްބާ އާއި ކުރިން އާސެނަލް އާއި ބާސެލޯނާ އަދި ޗެލްސީ އަށް ކުޅުނު ފްރާންސެސްކް ފަބްރެގާސް އަދި ރެއާލް މެޑްރިޑްގެ އިސްކޯ ހިމެނެއެވެ.\nމި އެވޯޑަށް ވާދަކުރާ ކުޅުންތެރިންނަށް ވޯޓު ދެނީ ޔޫރަޕްގެ މަޝްހޫރު ބައެއް ގައުމުތަކުގެ ނޫސްވެރިންނެވެ. މިގޮތުން މި އެވޯޑަށް ވޯޓުދޭ ނޫސްވެރިން ނިސްބަތްވާ ގައުމުތަކުގެ ތެރޭގައި ޖަރުމަނު، ސްވިޒަލެންޑް، ޕޯޗުގަލް، ފްރާންސް، ސްޕެއިން، ގްރީސް، ރަޝިއާ، ނެދަލެންޑްސް އަދި ޔުނައިޓެޑް ކިންގްޑޮމް ހިމެނެ އެވެ. ކޮންމެ ނޫސްވެރިއަކު ވެސް ފަސް ކުޅުންތެރިއަކު ހޮވާއިރު ވަކި ތަރުތީބަކުން ކުޅުންތެރިންނަށް ވޯޓު ދޭނެ އެވެ. މިފަހަރުގެ އެވޯޑުގައި 40 ކުޅިވަރު ނޫސްވެރިން ވެސް ވޯޓް ދޭނެއެވެ.\nމިއަހަރުގެ މި އެވޯޑް ދިނުން އޮންނާނީ އަންނަ ޑިސެމްބަރު މަހުގެ 14 ވަނަ ދުވަހުގައެވެ.\nގޯލްޑެން ބޯއީ އެވޯޑަށް ނޮމިނޭޓްވީ ބައެއް ކުޅުންތެރިން:\nއަންސޫ ފާޓީ (ބާސެލޯނާ)\nރޮޑްރީގޯ (ރެއާލް މެޑްރިޑް)\nވިނީޝަސް ޖޫނިއާ (ރެއާލް މެޑްރިޑް)\nޑެޖަން ޖެކްލޯސްކީ (ޔުވެންޓަސް)\nސަންޑްރޯ ޓޮނާލީ (އޭސީ މިލާން)\nމިކޭލް ބެކާ (ޕީއެސްޖީ)\nމަސް ދުވަސް ފަހުން ތައިލެންޑުގެ އެތެރޭގެ ސަރަހައްދަކުން ކޯވިޑް ޖެހިފައިވާ2މީހަކު ފެނިއްޖެ


Sweden varah thafaathu: Sarukaaruge verinnaa aammu rayyithun hama hama!\nސްވިޑަން ވަރަށް ތަފާތު: ސަރުކާރުގެ ވެރިންނާ އާއްމު ރައްޔިތުން ހަމަހަމަ!\n- 11 months ago 1 - އަމާލް މުހައްމަދު\nސިޔާސީ، ނުވަތަ ސަރުކާރެއްގެ އެންމެ އިސް މަގާމުތައް އަދާ ކުރައްވާ ގިނަ ބޭފުޅުންނަކީ ވަރަށް އިއްޒަތުގައި އުޅުއްވާ ބޭފުޅުންނެެވެ. އެގޮތުން އެފަދަ ބޭފުޅުންނަށް ރަސްމީ ކާރު ކޮޅުތަކާ، މަތީ ފެންވަރުގެ ސިއްހީ ހިދުމަތް ހޯއްދެވުމުގެ ފުރުސަތުވެސް ދައުލަތްތަކުން ފޯރުކޮށްދެމުން އާދެއެވެ.\nއެހެންނަމަވެސް ބައެއް ގައުމުތަކުގައި މި ދެންނެވި ފަދަ، މާ ހާއްސަ އިނާޔަތްތަކެއް އެފަދަ ބޭފުޅުންނަށް ނޯވެއެވެ. އޭގެ އެންމެ ފުރިހަމަ އެއް މިސާލަކީ، ސްވިޑަންއެވެ. އެގައުމުގެ ޕޮލިޓީޝަނުންގެ ރަސްމީ ކާރުކޮޅާ، އޮފީހާ، ހާއްސަ ލަގަބެއްވެސް ނޯވެއެވެ.\nއެބޭފުޅުން ދިރިއުޅުއްވަނީ އެންމެ އާދައިގެ ރައްޔިތުންނެކޭ އެއް ހަމައްގެ ދިރރިއުޅުމެކެވެ. އެގޮތުން، އެންމެ ފާހަގަކޮށްލެވޭ އެއް ކަމަކީ އެގައުމުގެ ސިޔާސީ ބޭފުޅުން ދަތުރުފުޅު ކުރައްވަނީވެސް ޓްރެއިންގައި ކަމަަށްވުމެވެ. ޓްރެއިންގައި އާންމުކޮށް ދަތުުރު ކުރާނީ އެންމެ އާދައިގެ މީހާއެވެ.\nސްވިޑަންގެ މިނިސްޓަރުންނަށްވެސް އެފަދަ ހާއްސަ އިނާޔަތްތައް ނޯންނަ ކަމީ ގަބޫލު ކުރަން ދަތިވި ނަމަވެސް، ހަގީގަތެކެވެ. އެގޮތުން އެބޭފުޅުންނަށް މައްސަލައަކާ ގުޅިގެން ދައުވާއެއް ކޮށްފިނަމަ، ޕާލިމެންޓުން އިމިއުނިޓީއެއްވެސް ނުދެއެވެ. އެ ބޭފުޅުންގެ ޝަރީއަތްތައް ކޯޓުގައި ހިންގާނީ އާންމު ރައްޔިތުންނެކޭ އެއްފަދައިންނެވެ.\nސްވިޑަންގެ ސިޔާސީ ބޭފުޅުންގެ ފާހަގަކޮށްލެވޭ އެބޭފުޅުންގެ އަމިއްލަ ސެކްރެޓޓަރީން ނުތިބުމެވެ. އަދި އޮފީހުގެ ސައިޒުވެސް ބޮޑު ނުވުމެވެ.\nސަރުކާރުގެ އިސް ވެރިން ރަސްމީ ކާރުކޮޅެއް ބޭނުންފުޅު ނުކުރެއްވިޔަސް، އެގައުމުގެ ބޮޑުވަޒީރަށް ދައުލަތުން ކާރުކޮޅު ދީފައި އޮވެއެވެ.\nސްވިޑަންގެ އާންމު ރައްޔިތުން ބުނާ ގޮތުން، ސަރުކާރުގެ އިސް ވެރިންނަށް ހަރަދު ކުރަނީ ރައްޔިތުންގެ އަތުން ޓެކުހުން ލިބޭ އާމްދަނީ އިންނެވެ. އަދި ރައްޔިތުން، ސިޔާސީ މީހުން އަރާމުގައި ގެންގުޅެން ބޭނުން ނުވާ ކަމަށެވެ.\nޢަޞްލު ނުޖެހޭނެ ރައްޔިތުން ނަށް ބޭސްފަރުވާ ނުލިބޭ ޤައުމުތަކުން ބޭސްފަރުވާ އާއި ކާރާ އަދި އެއްވެސް ކަމެސް އިނާޔަތުގެ ގޮތުގައި ދޭކަށް ނުޖެހޭ ނަމަވެސް މަޖިލީހުގެ މެމްބަރުން ވަޒީރުން ފުޅާކަމުން މަޖީދީމަގަކުން ނުހިިނގޭ މިހާރު\nބާރުގަދަ ގޮވުމަކާއި އެކު ބެއިރޫތު ގުޑުވާލައިފި03 days ago\nކޮރަޕްޝަންގެ މައްސަލަަތަކެއް ސާބިތުވެ ނަޖީބް ރައްޒާގު 12 އަހަރަށް ޖަލަށްލުމަށް ހުކުމްކޮށްފި01 week ago\nއދ.ގެ ސަލާމަތީ މަޖިލީހަށް އާ ހަތަރު ވަގުތީ މެންބަރަކު ހޮވައިފި01 month ago\nޕާކިސްތާނުން ލޮކްޑައުންއަށް ލުއިތަކެއް ދިނުމުން ޑަބްލިޔުއެޗްއޯގެ ބޮޑެތި ފާޑުކިޔުންތަކެއް!01 month ago\nނަސްލީ ތަފާތުކުރުންތަކަކީ "ގުދުރަތީ" ކަމެއްތަ؟42 months ago\nއިންޑިޔާއާއި ދެކޮޅަށް ޕާކިސްތާނުން އޯއައިސީއަށް ހުށައެޅި ހުށައެޅުމަށް ޔޫއޭއީއިންވެސް ދެކޮޅު ހަދައިފި02 months ago\nލަންކާގެ އާންމު އިންތިޚާބުގައި ޔޫއެންޕީއަށް ބޮޑު ނާކާމިޔާބީއެއް، އެތަކެއް އަހަރުތަކެއް ފަހުން ރަނިލް މަޖިލީހާއި ދުރަށް!01 day ago\nބާބްރީ މަސްޖިދު ހުރިތަނުގައި އަޅާ ފައްޅީގެ ބިންގާ އަޅައިފި03 days ago\nMaldives-China bilateral ties is based on mutual respect for sovereignty: Minister Shahid03 weeks ago\nHong Kong Security Law:asignificant decision inacrucial time03 weeks ago\nޔޯގާ ހެދީމާ ކޮވިޑް 19 އިން ރައްކާތެރިވެވޭކަމަށް އިންޑިއާގެ ބޮޑުވަޒީރު އިއުލާންކުރައްވައިފި 1 1 month ago\nހަމަނުޖެހުން ހިނގީ އިންޑިއާ ސިފައިން ބޯޑަރު ހުރަސްކޮށް ޗައިނާގެ ސަރަހައްދަށް ތަކުރާރުކޮށް އެރުމުން 1 1 month ago


Zulah Gos Kuri Kamakun Emmen Ley Kekijje - Vaguthu\nފްރާންސްގެ ޖަނަވާރުތަށް ބައިތިއްބާ ތަނަކަށް ޒިޔާރަތް ކުރި2މީހަކު އެތަނުގައި ގެންގުޅޭ ރައިނޯއެއްގެ ހަށިގަނޑުގައި އެ ދެމީހުންގެ ނަން ޖެހި މައްސަލަ ހޫނުވެއްޖެއެވެ.\n35 އަހަރުގެ މި ރައިނޯގެ ހަށިގަނޑުގައި ލިޔެފައިވަނީ "ކެމީލް" "ޖޫލިއެން" ކަމަށް އެތަނުގެ ޑިރެކްޓަރ ވަނީ މައުލޫމާތު ދީފައެވެ. އަދި މިކަން މިހާރު ކަމާބެހޭ ފަރާތްތަކާއި ހިއްސާ ކޮށްފައިވާ ކަމަށްވެސް ވަނީ ބުނެފައެވެ.\n"މިކަމުގެ ސަބަބުން "ނޮއެލް" (ރައިނޯ) އެއްވެސް ކަހަލަ އަނިޔާއެއް ވެފައެއް ނުވޭ. އެހެން ނަމަވެސް މިކަމަކީ ވަރަށް ދަށު ދަރަޖައިގެ އަމަލެއް" ޒުލުގެ ޑިރެކްޓަރ ކައިލް ބުންޏެވެ.\nއެ ޒުލުހުން ނެރެފައިވާ ބަޔާނެއްގައި ބުނެފައިވަނީ ބަލަން އަންނަ ފަރާތުން ކާރިވީމަ ރައިނޯތައް އެމީހުންނާއި ކައިރިވާނެ ކަމަށެވެ. އަދި ބަލަން އަންނަ ފަރާތްތަކަށް އެސޮރުމެންގެ ގައިގައި އަތްލުމުގެ ފުރުސަތުވެސް އޮންނަ ކަމަށެވެ.\nނޮއެލްގެ ހަށިގަނޑުގައި ކުރަހާފައިވާ ފޮޓޯ މީސްމީޑިއާގައި ދައުރުވަމުން އަންނަ ކަމަށް ކައިލް ބުންޏެވެ. އަދި މިކަން ކުރި ބަޔަކު ކޮށްފައިވަނީ އެމީހުންގެ ނިޔަފަތި ބޭނުން ކޮށްގެން ކަމަށްވެސް އޭނާ ބުންޏެވެ. އެމީހުން އެކަން ކުރި މަންޒަރު ކެމެރާއިން ފެންނަ ކަމަށާއި، އެހެންކަމުން އެކަމާއި ގުޅިގެން އެމީހުންނާއި މެދު ފިޔަވަޅު އަޅާނެ ކަމަށްވެސް އޭނާ ބުނެފައިވެއެވެ.\nމި ހާދިސާގެ މަންޒަރު ފެންނަ ވީޑިއޯ އާއި ފޮޓޯތައް މިހާރު ދައުރުވަމުންދާއިރު، އެކަމަށް ގިނަ ބައެއްގެ ފާޑުކިއުން ވަނީ އަމާޒުވެގެން ގޮސްފައެވެ. އެގޮތުން އެއީ މަޖަލަކަށް ކުރި ކަމެއް ނަމަވެސް، އެފަދަ ކަންކަމަކީ ކޮށްގެންވާނެ ކަމެއް ނޫން ކަމަށް އެފަރާތްތަކުން ބުނެއެވެ. ހަމަ އެހެންމެ މި އަމަލު ހިންގި މީހުންނާއި މެދު ހަރުކަށި، އަދި އެހެން މީހުންނަށް ފިލާވަޅަކަށް ވާނެ ވަރުގެ ފިޔަވަޅެއް އެޅުމަށް އެފަރާތްތަކުން ދަނީ ގޮވާލަމުންނެވެ.\nމި ޒުލުގައި ހިނގާދިޔަ ހާދިސާގެ ސަބަބުން މިހާރު ވަނީ ޖަނަވާރުތަކާއި ބަލަންދާ ފަރާތްތަކަށް ބެލުމަށް ވަކި ދުރުމިނެއް ކަނޑައަޅާފައެވެ.


Umurun 13; mihaathanah135 foiy liyefi | Mihaaru\nރާޖް އާއި އޭނާގެ މައިންބަފައިންނާއި އަދި އިންޑިއާފެ ސިޔާސީ ޝަހުސިއްޔަތަކާ އެކު.\n11 ޖުލައި 2019 - 07:39\nމި ކުއްޖާ ގިނަ ބައެއްގެ ސަމާލުކަން ހޯދާފައި ވަނީ އެހާ ހަގު އުމުރުގައި އެތައް ފޮތެއް ލިޔެގެންނެވެ. އުއްތަރު ޕްރަދޭޝްގެ ރިޖެންދަރު ރާޖް މިހާތަނަށް 135 ފޮތް ލިޔެފި އެވެ. އޭގެ ތެރޭގައި މަޝްހޫރު ބައެއް މީސްމީހުންގެ ބައޮގްފަރީ އާއި ދީނީ ކަންކަމާ ގުޅޭ ގޮތުން ލިޔެފައިވާ ފޮތްތައް ހިމެނެ އެވެ.\nރާޖް ލިޔުނު ބައޮގްރަފީތަކުގެ ތެރޭގައި އުއްތަރު ޕްރަދޭޝްގެ ޗީފް މިނިސްޓަރު ޔޯގީ އަދިދިޔަނާތު ވެސް ހިމެނެ އެވެ. އޭނާގެ ފޭސްބުކް ޕޭޖްގައި ވަނީ ފޮތްތައް ބިނާކުރި ބައެއް މީހުންނަށް ފޮތް ހަދިޔާކުރާ ފޮޓޯތައް ވެސް ހިއްސާކޮށްފަ އެވެ.\nހިންދީ ބަހަށް ވަރަށް ލޯބި ކުރާ އަދި އެ ބަހުން އާންމުކޮށް ލިޔާ ރާޖް ކިޔައި ދިން ގޮތުގައި އޭނާ އެންމެ ފުރަތަމަ ފޮތެއް އެކުލަވައިލީ އުމުރުން އެންމެ6އަހަރުގަ އެވެ. އެއީ މުޅިން ވެސް ޕޮއެމްތައް ހިމަނައިގެންނެވެ. އެކަމަކު މިހާރު އޭނާއަކީ އެކި ކަހަލަ ދާއިރާތަކުން ލިޔަމުން އަންނަ ކުއްޖެކެވެ.\nލިޔުންތެރިކަމުގެ ދާއިރާ އިން ރާޖް ކުރަމުން އަންނަ މަސައްކަތްތައް ފާހަގަކޮށް، ލަންޑަނުގެ ވޯލްޑް ޔުނިވަސިޓީ އޮފް ރެކޯޑްސް އިން މިހާރު ވަނީ ރާޖަށް ޑޮކްޓަރޭޓްގެ ޝަރަފު ވެސް އަރުވަން ނިންމައިފަ އެވެ.\n"އަހަރެން ބޮޑުވެގެން ވެސް ވާން ބޭނުން ވަނީ ލިޔުންތެރިއަކަށް. އެގޮތުން އެކި ކަހަލަ ދާއިރާތަކުން މައުލޫމާތު މުއްސަނދި ގިނަ ފޮތްތަކެއް ކިޔުންތެރިންނާ ހަމައަށް ގެނެސް ދިނުމަކީ އެންމެ ބޮޑު ހުވަފެން،" ޕެން ނޭމެއްގެ ގޮތުގައި "އާޖް ކާ އަބިމަންޔޫ" ގެ ނަމުގައި ލިޔަމުން އަންނަ ރާޖް ބުންޏެވެ. "ލަންޑަނުގެ ޔުނިވަސިޓީން ޑޮކްޓަރޭޓްގެ ޝަރަފު ލިބުމަކީ ވެސް މި ދާއިރާ އިން ކުރިއަށް ދާން ލިބުނު ވަރަށް ބޮޑު ހިތްވަރެއް."\nއޭނާ ކިޔައި ދިން ގޮތުގައި މިހާތަނަށް ލިޔުނު ފޮތްތަކުގެ ތެރޭގައި ތެރޭގައި ހުންނާނީ 25-100 އާ ދެމެދުގެ ސޮފުހާގެ ފޮތްތަކެވެ. އަދި ކޮންމެ ފޮތެއް ވެސް ލިޔަނީ ދިރާސާކޮށް، ވަރަށް ގިނަ މައުލޫމާތުތައް އެއްކޮށްގެން ކަމަށް ބުންޏެވެ.\nދަރިފުޅު ލިޔުންތެރި ކަމަށް ދޭ ލޯތްބާއި ޝައުގުވެރިކަމާ ބެހޭ ގޮތުން ޓީޗަރެއްގެ ގޮތުގައި މަސައްކަތް ކުރާ ރާޖްގެ މަންމަ ބުނި ގޮތުގައި ވަރަށް ތުއްތު އިރުއްސުރެ ވެސް ދަރިފުޅަކީ ކިޔުމާއި ލިޔުންތެރި ކަމަށް އާދަޔާހިލާފު ސަމާލުކަން ދެމުން އަންނަ ކުއްޖެކެވެ. އެހެންވެ އަބަދު ވެސް އެކަމަށް ވަރަށް ހިތްވަރު ދޭ ކަމަށް ބުންޏެވެ.\n"ވަރަށް އުފާވޭ ދަރިފުޅުގެ މަސައްކަތްތައް ގިނަ ބަޔަކު ބަލައި ގަންނާތީ،" އޭނާ ބުންޏެވެ. "ހުވަފެނަކީ ދަރިފުޅު ކާމިޔާބު އަދި މުޅި ދުނިޔެ ބަލައިގަންނަ ވަރުގެ ލިޔުންތެރިއަކަށްވުން."\nއިތުރު ލިޔުންތައް އިންޑިއަން ނޭވީ


Home Ministry Ge Dhashun Fuluhun Vakikoffi - Vaguthu\nހޯމް މިނިސްޓްރީގެ ދަށުން ފުލުހުންގެ މުއައްސަސާ ހިންގަމުން ގެންދިއުން ހުއްޓާލައި، އެމިނިސްޓްރީގެ އިހްތިސޯސް އިން ފުލުހުން ވަކިކުރިކަން އަންގައިފިއެވެ.\nހޯމް މިނިސްޓަރު އައްޝައިހް އިމްރާން އަބްދުﷲ އަށް ރައީސް އޮފީހުން ފޮނުވި ސިޓީއެއްގައި ވިދާޅުވެފައި ފުލުހުންގެ ޤާނޫނުގެ ދަށުން އުފައްދަވައި މިނިސްޓްރީ އޮފް ހޯމް އެފެއާޒުގެ ދަށުން ހިންގަމުންދާގޮތަށް ހަމަޖައްސަވާފައިވާ "މޯލްޑިވްސް ޕޮލިސް ސާވިސް" އަކީ ދިވެހި ފުލުހުންގެ ހިދުމަތުގެ ޤާނޫނުގެ ދަށުން އުފައްދާފައިވާ "ދިވެހި ފުލުހުންގެ ހިދުމަތް" ކަމުގައި އެ ޤާނޫނުގައި ބަޔާން ކުރާތީއާއި، އެ ޤާނޫނުގައި ދިވެހި ފުލުހުންގެ ހިދުމަތަކީ ވަކި މިނިސްޓްރީއެއްގެ ދަށުން ހިންގުމަށް ކަނޑައަޅާފައިވާ މުއައްސަސާއަކަށް ނުވާތީ މިނިސްޓްރީ އޮފް ހޯމް އެފެއާޒްގެ ދަށުން މޯލްޑިވްސް ޕޮލިސް ސާވިސް ހިންގަމުން ދާގޮތަށް ހަމަޖައްސާފައި އޮތް އޮތުން 2021 މާޗު 27 ވަނަ ދުވަހުގެ ފެށިގެން ނިމުމަކަށް ގެނެސްފައިވާ ކަމަށެވެ.\nފުލުހުންގެ މުއައްސަސާ އަކީ އެއްވެސް ވަޒީރަކު ޒިންމާ ވާން ނުޖެހޭ މުއައްސަސާއެއްގެ ގޮތުގައި ހެދުން ގާނޫނު އަސާސީ އާއި ހިލާފު ކަމަށް ބައެއް ވަކީލުން ވިދާޅުވެއެވެ. އެއީ ގާނޫނު އަސާސީގެ 140 ވަނަ މާއްދާގައި ޤާނޫނުއަސާސީގައި ބަޔާންކޮށްފައިވާ މުސްތަޤިއްލު މުއައްސަސާތަކާއި، ޤާނޫނަކުން އުފައްދާ މުސްތަޤިއްލު އެހެން މުއައްސަސާތައް ފިޔަވައި، ސަރުކާރުން ނުވަތަ ރައްޔިތުންގެ މަޖިލީހުން ޤާއިމްކުރާ ކޮންމެ އިދާރާއަކާއި ކޮންމެ މުއައްސަސާއަކާ މަސްއޫލުވާނޭ ވަޒީރުންގެ މަޖިލީހުގެ މެންބަރަކު ހުންނާންވާނެ ކަމަށް ބަޔާންކޮށްފައި އޮތުމުންނެވެ. އެމާއްދާގައި އިތުރަށް ބުނެފައި އޮންނަނީ ވަޒީރުންގެ މަޖިލީހުގެ ކޮންމެ މެންބަރަކުމެ އެ މެންބަރަކާ ޙަވާލުކުރެވޭ ކޮންމެ އިދާރާއެއްގެ ނުވަތަ ކޮންމެ މުއައްސަސާއެއްގެ ހިންގުމަށް ޒިންމާ އުފުލައި ޖަވާބުދާރީ ވާންވާނެ ކަމަށެވެ.\nހޯމް މިނިސްޓްރީގެ ދަށުން ފުލުހުންގެ މުއައްސަސާ ވަކިކުރިކަން ސަރުކާރުން ރަސްމީކޮށް އަދި އިއުލާނެއް ނުކުރެއެވެ. ހޯމް މިނިސްޓްރީގެ އިހްތިސޯސް އިން ފުލުހުން ވަކިކުރިކަން އަންގައި ފޮނުވި ކަމަށް ބުނެ ދައުރު ކުރަމުންދާ ސިޓީ އާއި ގުޅޭ ގޮތުން ރައީސް އޮފީހުގެ ތަރުޖަމާން މުހައްމަދު މަބްރޫކް އާއި ސުވާލު ކުރުމުން ވިދާޅުވީ އަދި ސިޓީ އާއި ގުޅޭ ގޮތުން އެއްޗެއް ދެންނެވެން ނެތް ކަމަށެވެ. ހޯމް މިނިސްޓްރީގެ މީޑިއާ އޮފިޝަލް ފޯނަށް ޖަވާބު ނުދެއްވާތީ އެމިސްޓްރީގެ ބަހެއް މިކަމާއި ގުޅޭ ގޮތުން އަދި ނުލިބެއެވެ.\nރައީސް އޮފީހުގެ ވެބްސައިޓްގައި މިނިސްޓްރީތަކުގެ މަސައްކަތްތައް ބަޔާން ކުރާ ބައިން ހޯމް މިނިސްޓްރީ ވަނީ އުނިކޮށްފައެވެ. ހަމައެކަނި ހޯމް މިނިސްޓްރީގެ މަސައްކަތްތައް ރައީސް އޮފީހުގެ ވެބްސައިޓުން ފެންނަން ނެތް ސަބަބެއް ސާފެއް ނުވެއެވެ. ކުރިއެކޭ އެއްގޮތައް އެހެން ހުރިހާ މިނިސްޓްރީއެއްގެ މަސައްކަތްތައް ރައީސް އޮފީހުގެ ވެބްސައިޓުން މިހާރު ވެސް ފެންނަން އެބަހުއްޓެވެ.\nއޮކްޓޯބަރ 18, 2021 22:45\nތިއީ ވަރަށް ރަގަޅު ނިންމުމެއް..\nއޮކްޓޯބަރ 18, 2021 22:54\nއޯކޭ ދެން ހުރިހާ މިނިސްޓްރީ އެއް ވެސް އުވާޅާ\nއޮކްޓޯބަރ 18, 2021 23:36\n27 މާރޗް 2021 އިން ފެށިގެން ހޯމްމިނިސްޓްރީގެ ބެލުމުގެ ދަށުން ފުލުހުން ވަކި ކޮށްފައި ވާކަމަށް ވާނަމަ އެތާރީހުގެ ފަހުން ފުލުހުންނަށް ދީފައިވާ މަގާމުގެ ކުރިއެރުން ސައްހަ ވާނެތޯ\nއޮކްޓޯބަރ 18, 2021 23:54\nހހހެހހެހެެހެ ސޭކު އިމްރާންނަށް ބޮޑުލަނޑެއް.\nﷲ ގެދީން އޮޅުވާލީމަ ތިލިބެނީ.\nއޮކްޓޯބަރ 18, 2021 23:57\nމީވާ ސަރުކާރެއް... ވަރަށް ސަލާން.\nއޮކްޓޯބަރ 19, 2021 00:21\nދިރުބާންކޮޅު އެއްގަމައް އެހެލައި އަދާލަތު ޕާޓީ ޖަހާތަލަު ޕާޓީއަކަށްވެ ނިމިއްޖެ\nއޮކްޓޯބަރ 19, 2021 00:50\nކުއްތާތައް ހޭރި ހޭރި އޮއްވާ ވެރިމީހާ އެކަނި މަގުމައްޗައް ދޫކޮއްލައި ގާފިލާ ރައްކާވެއްޖެއެވެ.\nއޮކްޓޯބަރ 19, 2021 01:53\nސޯލިހުގެ މިނިންމުމަކީ ޤާނޫނު އަސާސީގެ 242 ވަނަ މާއްދާއާ ހިލާފު ނިންމުމެއް. ޤާނޫނު އަސާސީ މުގުރާލުމުގެ އަމަލެއް ހިންގާފަ މިވަނީ.\nއޮކްޓޯބަރ 19, 2021 02:00\nއޮކްޓޯބަރ 19, 2021 06:05\nސޯލިހް ގެ ފަހު މަރުހަލާ ޑިކްޓޭޓަރަކައް ވުމުގެ.\nއޮކްޓޯބަރ 19, 2021 07:06\nއިމްރާން ބޭރުކޮށްލާނެ ގޮތެއް ނެތިގެން އެއުޅެނީ.\nއޮކްޓޯބަރ 19, 2021 07:53\nއަދި ކިރިޔާ ތިރަގަޅު ވަނީ އިމްރާނަށް ރާކަނި މަސް އަދި އެ ކެވެންއުޅެނީ މހާރު ތުރުތުރު އަޅައަޅަ ހުންނާނެ\nފުލުހުންގެ އިދާރާ ހިންގަން ތިންފަރާތެވާނެ އެ އީ ކެނެރީގެ ދީފުރަންމާގެ އިންޑިޔާ ސަފީރު މިތިންފަރާތުން ކޮންބަ އެ އްކަން ކަޑަނޭޅިގެން އަދި އެ އުޅެނީ...މަބުރޫކު ބަލަމުންދަނީ ޖަވާބު ސާފު..\nއޮކްޓޯބަރ 19, 2021 07:59\n27 މާރޗް 2021 އިންފެށިގެން ނިމުމަކަށް ގެނަސްފައިވާކަމަށް ބުނާއިރު އެތާރީޚުން ފެށިގެން 14 އޮކްޓޯބަރ 2021 އާއި މިދޭތެރޭ އިމްރާން ސޮއިކޮށް ބޮޑެތި އެތައް ނިންމުމެއް ނިންމާފައި އެބަހުރި! އެކަންކަން ގަނޫނާ ޚިލާފަށް ނިންމާފައިވާކަމަށް ބެލެވޭނެނޫންބާ؟ އެނިންމުންތައް ބާޠިލްވާނެކަމަށް ފެންނަނީ!\nއޮކްޓޯބަރ 19, 2021 08:05\nއޭ ބަލަ އިމްރާނޫ\nއެއީ އައްދިްޔޯ އޭ ނުގޮވަ ކަލޭ ބޭރުކުރަން އެޅި ފިޔަވަޅެއް.\nމިސަރުކާރުގެ ރުހުން ކަލެޔަށް ލިބޭނެކަމަށް ހީކުރުމަކީ މޮޔަކަމެއް.\nއޮކްޓޯބަރ 19, 2021 08:35\nދެ ރައީސުން ޕާޓީ ކުރަން ގެންނަ މަސްތުވާތަކެތި އަތުލަންޏާ ވާނީ ތިޔަހެން. އެހެންޏާ 100 އިން 200 އިން ވިއްޔާ މި ނަގަނީ. އެކަށް ނުނަގާނަމަވެސްތާ ޕޮލިހުންނަށް ކޮމާންޑު ކުރަން ބެހެއްޓޭނީ.\nއިމްރާނުގެ ކިބައިން އިމްރާންކަން ނޫން ހުރިހައި އެއްޗެއް ނަގަނީތަ؟ އޯކޭ ހަމަ\nއޮކްޓޯބަރ 19, 2021 09:27\nކުރީގެ ގާނޫނުގައިވެސް އަދި މިހާރުގެ ގާނޫނުގައިވެސް ވަޒީރަކު ހުންނަންޖެހޭ ކަމަށް ބަޔާންކޮށްފައިވޭ. އަދި ފުލުހުންގެ މުވައްސަސާ ވަކިވި ދުވަހުންފެށިގެން ރައީސުލްޖުމްހޫރިއްޔާ ކަނޑައަޅާފައި ވަނީ ފުލުހުންގެ މުވައްސަސާ ހިންގާނީ ހޯމްމިނިސްޓްރީގެ ދަށުން ކަމަށް. އޭގެ ފަހުން މިއަދާއި ހަމަޔަށްވެސް ޕޮލިސް ހިންގަމުންދަނީ ހޯމްމިނިސްޓަރުގެ ދަށުން. ކުއްލިއަކަށް ހޯމްމިނިސްޓްރީއިން ފުލުހުން ވަކިކުރުމުން މިހާރު ފުލުހުންގެ ފަރާތުން ޖަވާބުދާރީ ވާނެ މިނިސްޓަރެއްނެތް.\nމިހާރު ބޮޑަށް ބެލެވެނީ ފުލުހުން ރައީސް އޮފީހުގެ ދަށަށް ގެންގޮސް ރައީސް އޮފީހުގެ މިނިސްޓަރަކު ބާރުނެތްގޮތަށް ބަހައްޓާފައި ހުންނަގޮތް ހަދާނެހެން.\nއޮކްޓޯބަރ 19, 2021 10:03\nސޭކު ޢިމްރާނޫ! ތިބޭފުޅާއަކީ ގޭދޮށު ސަންގަށްހަދާ އަލިބެޔަށް މާކޯދޭހެން މަޤާމެއް ދީފަ ތިހުރީ ތިބޭފުޅާގެ އަނގަ ބަންދުކުރަން. މިހާވަރުންދާއިރުވެސް އެއްޗެއް ނުވިސްނޭތީ މަ ޙައިރާންވަން!\nއޮކްޓޯބަރ 19, 2021 11:08\nކެޔޮގަނޑު ކަނޑާލާފި. ދެން ގަހުގެ ބޭނުމެއްނެތް.


ބެންކޮކް އެކްސިޑެންޓުގައި އަނިޔާވެ ދިވެހި މީހާގެ ހާލު އަދިވެސް ސީރިއަސް – Dhen.mv\nބެންކޮކް އެކްސިޑެންޓުގައި އަނިޔާވެ ދިވެހި މީހާގެ ހާލު އަދިވެސް ސީރިއަސް\nDecember 25, 2019 - 10:02 pm\nތައިލެންޑުގެ ވެރި ރަށް، ބެންކޮކް ގައި އިއްޔެ ހިނގި އެކްސިޑެންޓުގައި އަނިޔާވި ދިވެހި މީހާގެ ހާލު އަދިވެސް ސީރިއަސް ކަމަށް އެގައުމުގައި ހުންނަ ދިވެހި އެމްބަސީން ބުނެފިއެވެ.\nއިއްޔެ ހިނގި އެކްސިޑެންޓުގައި ސީރިއަސް އަނިޔާތަކެއް ލިބިފައި ވަނީ ސ. ހުޅުދޫ އަހްމަދު ސައީދު އަށެވެ. އޭނާ އަށް ފަރުވާ ދެމުން ދަނީ ބެންކޮކްގެ ރަމަތިބޮޑި ހޮސްޕިޓަލުގެ އައިސީޔޫގަ އެވެ.\nތައިލެންޑުގައި ހުންނަވާ ދިވެހި ސަފީރު މުހައްމަދު ޖިނާހު އާ ހަވާލާދީ ރާއްޖޭގެ އޮންލައިން ނޫހެއް ކަމަށްވާ "ސަން" އިން ރިޕޯޓުކޮށްފައިވާ ގޮތުގައި ސައީދުގެ ބޮލަށް ވަރަށް ބޮޑަށް އަނިޔާވުމާ ގުޅިގެން އިއްޔެ ވަނީ އޮޕަރޭޝަނެއްކޮށްފަ އެވެ. އަދި އޮޕަރޭޝަން ކާމިޔާބު ކަމަށާއި ސައީދުގެ ހާލަތު އިއްޔެ އަށް ވުރެ ސްޓޭބަލް ނަމަވެސް އަދި ވެސް ސީރިއަސް ކަމަށް ސައީދު ވިދާޅުވިއެވެ.\nއޭނާ ވިދާޅުވި ގޮތުގައި ސައީދު ހޭނޭރި ނަމަވެސް މިހާރު ތަދަށް ރެސްޕޯންޑް ކުރަން ވަނީ ފަށާފައެވެ. ނަމަވެސް އެމްއާރު އައި ހެދި އިރު ކަނދުރާގައި ފްރެކްޗަރ އެއް އިނުމުން އިތުރު ސާޖަރީއެއް ހެދުމަށް ޑޮކްޓަރުން ނިންމާފައިވާ ކަމަށާއި އިތުރު އޮޕަރޭޝަނެއް ކުރެވޭ ވަރަށް އޭނާގެ ހާލު އަދިވެސް ސްޓޭބަލް ނުވާ ކަމަށް ޖިނާހު ވިދާޅުވެފައިވެއެވެ.\nއެކްސިޑެންޓު ވީއިރު ސައީދު އާއެކު ކާރުގައި އޭނާގެ ބޭބެ އާއި އިތުރު ދިވެއްސަކު އިނެވެ. އެ ދެމީހުންނަށް މާބޮޑު ގެއްލުމެއް ލިބިފައެއް ނުވެ އެވެ. އެކްސިޑެންޓުވީ އެމީހުން އެއާޕޯޓުން، ހޮޓަލަށް ދިޔަ މަގުމަތީގަ އެވެ. މައުލޫމާތު ލިބިފައިވާ ގޮތުގައި އެކްސިޑެންޓް ހިނގާފައި ވަނީ ޑްރައިވަރަށް ނިދިޖެހުމުގެ ސަބަބުންނެވެ.


School thakun COVID case thah fenna adhadhu ithuruvanee\nސްކޫލްތަކުން ކޮވިޑް ކޭސްތައް ފެންނަ ޢަދަދު އިތުރުވަނީ\nކޮވިޑް-19 އާއި ގުޅިގެން ގިނަ ދުވަސްތަކެއްވަންދެން ކިޔެވުން މެދުކެނޑުމަށްފަހު މިދިޔަ އާދީއްތަ ދުވަހު ރާއްޖޭގެ ދެވަނަ ޓާމްގެ ކިޔެވުން ރާއްޖޭގެ ހުރިހާ ސްކޫލުތަކެއްގައި ފަށާފައިވާއިރު، ސްކޫލުތަކުގެ ކިޔެވުން ފަށާފައިވަނީ އެޗްޕީއޭގެ ގައިޑްލައިންތަކާ އެއްގޮތަށް ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ވަނީ ވިދާޅުވެފައެވެ،.\nސިއްޙީ ކުއްލި ނުރައްކަލުގެ ޙާލަތުގައި ސްކޫލުތައ ހުޅުވައިގެން ކިޔަވައިދެމުން ގެންދާއިރު، މަދުން ނަމަވެސް ސްކޫލްތަކުންދަނީ ކޮވިޑް ކޭސްތައް އިތުރުވަމުންނެވެ. ސްކޫލްތަކުގެ ދެވަނަ ޓާމްގެ ކިޔެވުން މިދިޔަ އާދީއްތަ ދުވަހު ފަށާފައިވާއިރު، ދެވަނަ ޓާމުގެ ފުރަތަމަ ހަފްތާ ނިމިގެން ދިޔައިރު މިހާތަނަށް ކިޔަވައިދޭ ހަ ސްކޫލަކުން ވަނީ ކޮވިޑް ކޭސްތަކެއް ފެނިފައެވެ. ނަމަވެސް އެޗްއީއޯސީ އިން ވަނީ ސްކޫލްތަކަކީ އެންމެ ބޮޑަށް ރައްކާތެރިކަމުގެ ފިޔަވަޅުތައް އަަޅާފައިވާ ތަންތަން ކަމުގައި ވިދާޅުވެފައެވެ.\nމިމަހުގެ7ވަނަ ދުވަހު ގއ.ދެއްވަދޫ ކްލަސްޓާއާއި ގުޅިގެން އެއަތޮޅު ވިލިނގިލީ އަތޮޅު މަދަރުސާގައި ކިޔަވަމުން ގެންދާ ގްރޭޑް10ގެ ދަރިވަރަކު ވަނީ ކޮވިޑް-19 އަށް ޕޮޒިޓިވްވެފައެވެ.އަދި ރައްކާތެރިކަމުގެ ފިޔަވަޅު އެޅުމުގެ ގޮތުން އެރަށު ސްކޫލުވެސް ވަނީ ބަންދުކޮށްފައެވެ. އޭގެ އިތުރުން އަމީނިއްޔާ ސްކޫލުގައި މަސައްކަތް ކުރަމުންދާ ގްރޭޑް3ގެ ޓީޗަރަކުވެސް ވަނީ ކޮވިޑް-19 އަށް ޕޮޒިޓިވެވެފައެވެ. މިކޭހާއި ގުޅިގެން އެޗްއީއޯސީ އިން ވިދާޅުވީ، ކަރަންޓީން ކުރެވުނު އިތުރު ޓީޗަރުންނާއި ޕޮޒިޓިވްވި ޓީޗަރު ދިމާވެފައިވަނީ ސްކޫލުން ބޭރުގައިކަމަށެވެ. އަދި ރައްކާތެރިކަމުގެ ފިޔަވަޅުތައް އެޅިފައިވާތީވެ އެއްވެސް ދަރިވަރެއް ކޮންޓެކްޓްއެއްގެ ގޮތުގައި ނުބެލެވޭކަމަށްވެސް ވަނީ ބުނެފައެވެ.\nކޮވިޑް ކޭސްތައް މިހާރު ހުރި ސްކޫލްތަކުގެ ތެރޭގައި ގއ.ވިލިނގިލީ އަތޮޅު މަދަރުސާ، ދާންދޫ ސްކޫލް، އަމީނިއްޔާ ސްކޫލު، ބިލަބޮންގ ހައި ސްކޫލް ޖަމާލުއްދީން ސްކޫލްގެ އިތުރުން ޣާޒީ ސްކޫލް ހިމެނޭ ކަމަށް އެޗްއޯއީސީން ވަނީ ވިދާޅުވެފައެވެ.\nކޮވިޑް-19 އާއި ގުޅިގެން ސްކޫލްތަކުގައި ގިނަ ފިޔަވަޅުތަކެއް އަޅާފައިވާއިރު، މިއަދާއި ހަމައަށް މިހާތަނަށް ޖުމްލަ5ސްކޫލަކުން ވަނީ ކޮވިޑްގެ ޕޮޒިޓިވް ކޭސްތަކެއް ފެނިފައެވެ. އެގޮތުން ބިލަބޮންގ ހައި ސްކޫލުގައި ކިޔަވަމުންދާ އެއް ޢާއިލާއަކަށް ނިސްބަތްވާ ހަތަރު ދަރިވަރަކާއި، ޣާޒީ ސްކޫލުން ޓީޗަރެއް ޕޮޒިޓިވްވި ކޭހެއް ވަނީ ފެނިފައެވެ. މި ކޭހުގެ 12 ކޮންޓެކްޓުންނަކީވެސް ޓީޗަރުންނެވެ.\nޖަމާލުއްދީން ސްކޫލުންވެސް ގްރޭޑް 9ގެ ދަރިވަރަކު ޕޮޒިޓިވް ވެފައިވާ ކަމަށް އެޗްއީއޯސީ އިން ވަނީ ވިދާޅުވެފައެވެ. މި ދަރިވަރުގެ ކޮންޓެކްޓްގެ ގޮތުހައި ހަތަރު ދަރިވަރުން ވަނީ ފާހަގަކުރެވިފައެވެ.\nއިސްކޯލުތަކުގެ ދަރިވަރުންގެ ތެރެއިން ފައްސިވާ ކުދިން ކަރަންޓީނު އައިސޮލޭޓް ކުރަންވާނީ މިނިސްޓަރުގެ ގޭގަ ނުވަތަ އެޑިއުކޭޝަން މިނިސްޓްރީގަ.\nއެމްޕީއެލްގެ ބަސް ކޮންޑަކްޓަރަކާއި މުވަޒަފެއް ކޮވިޑް19އަށް ޕޮޒިޓިވްވެއްޖެ!01 month ago\nކޮވިޑް-19 އަށް މިއަދު ޕޮޒިޓިވްވީ 118 މީހުން!07 hours ago\nކޮވިޑް-19 އަށް މިއަދު ޕޮޒިޓިވްވީ 167 މީހުން!01 day ago\nކޮވިޑް-19 ބަލީގައި 64ވަނަ މީހަކު ދިވެހިރާއްޖެއިން ނިޔާވެއްޖެ01 day ago\nއާންމު ޞިއްޙަތުގެ ކުއްލި ނުރައްކަލުގެ ހާލަތުގެ މުއްދަތު4އެޕްރީލްގެ ނިޔަލަށް އިތުރުކޮށްފި01 day ago\nކޮވިޑް-19 ޖެހި ރަނގަޅުވުމަށްފަހުގައިވެސް އަލުން ބަލިޖެހިދާނެ، ސަމާލުވޭ!01 day ago\nކޮވިޑް-19 އަށް މިއަދު ޕޮޒިޓިވްވީ 136 މީހުން!02 days ago\nކޮވިޑް-19 ބަލީގައި ދިވެހިރާއްޖެއިން 63 ވަނަ މީހަކު ނިޔާވެއްޖެ02 days ago\nކޮވިޑް-19 އަށް މިއަދު ޕޮޒިޓިވްވީ 165 މީހުން!03 days ago


Idhikolhah 45 memberun, PPM/MDA ah 40! | Mihaaru\nއިދިކޮޅަށް 45 މެމްބަރުން، ޕީޕީއެމް / އެމްޑީއޭ އަށް 40!\nމަޖިލީހުގެ އިދިކޮޅު ބައެއް މެމްބަރުންނާއި ޕީޕީއެމްގެ ބައެއް މެމްބަރުން މަޖިލީހުގެ ގޯތިތެރޭގައި މަޝްވަރާ ކުރައްވަނީ. --- ފޮޓޯ: އަހުމަދު ނިޝާތު/ މިހާރު\n30 އޮކްޓޯބަރ 2018 - 16:01\nމަޖިލީހުގައި 85 މެމްބަރުން ތިއްބަވާ އިރު، މަޖިލީހުގެ ރިޔާސަތުގައި އިންނަވާ ބޭފުޅަކަށް، ވަކި ހާލަތެއްގައި ނޫނީ ވޯޓު ނުލެއްވޭނެތީ، ވޯޓުގައި ބައިވެރިވެވަޑައިގެންނެވޭނީ 84 މެމްބަރުންނަށެވެ. އެހެންކަމުން، މަޖިލިސް ބެހިފައި އޮތް ގޮތަށް ބަލާއިރު، އިދިކޮޅު މެމްބަރުންގެ އަދަދަކީ މިހާރު 45 އެވެ. އަދި މަޖިލީހުގެ ރައީސް އަބްދުﷲ މަސީހް ހިމަނައިގެން، ޕީޕީއެމް/އެމްޑީއޭ ކޯލިޝަންގެ މެމްބަރުންގެ އަދަދަކީ 40 އެވެ.\nވެރިކަން ކުރާ ޕީޕީއެމް ދޫކޮށް، އިދިކޮޅާ ގުޅިވަޑައިގެންނެވި 12 މެމްބަރުން ވެސް މަޖިލީހުން ވަކިނުވާ ކަމަށް ސުޕްރީމް ކޯޓުން ކުރި ހުކުމާ ގުޅިގެން، އެ މެމްބަރުންނަށް ވެސް މަޖިލީހަށް ވެންނެވުމުގެ ފުރުސަތު ވަނީ ލިބިފަ އެވެ. މަޖިލީހަށް ވެންނެވުމުގެ ފުރުސަތު އެ މެމްބަރުންނަށް ލިބިވަޑައިގަތީ އަހަރެއް ފަހުންނެވެ.\nމިއީ، 50 އަށް ވުރެ ގިނަ މެމްބަރުންގެ ތާއީދާއެކު މަޖިލީހަށް ނުކުތް ޕީޕީއެމް/އެމްޑީއޭ ކޯލިޝަނަށް ކުރިއަށް އޮތް މަދު ދުވަސްތަކުގައި ކުރިމަތިވާނެ ބޮޑު ގޮންޖެހުމެކެވެ. އާ ރައްޔިތުންގެ މަޖިލިސް 2014 ގައި އެކުލަވާލި ފަހުން ސަރުކާރާ ދެކޮޅަށް މިހާ ގިނަ މެމްބަރުން ނުކުމެވަޑައިގެންފައެއް ނުވެ އެވެ.\nގޮނޑި ސަލާމަތްވި (ކ-ވ) ވިލިނގިލީ ދާއިރާގެ ސައުދު ހުސެއިން، މަޑުއްވަރީ ދާއިރާގެ އަމީތު، ތުލުސްދޫ ދާއިރާގެ މުހައްމަދު ވަހީދު އިބްރާހިމް (ލޯޔަރު ވައްޑެ) އަދި ދިއްދޫ ދާއިރާގެ އަބްދުއްލަތީފް މުހައްމަދު. --- ފޮޓޯ: އަހުމަދު ނިޝާތު/މިހާރު\nޖުމްހޫރީ ޕާޓީ- 7\nއަދާލަތު ޕާޓީ- 1\nއިދިކޮޅުގައި މަސައްކަތް ކުރައްވާ މެމްބަރުން- 16\nއިދިކޮޅު 16 މެމްބަރުންގެ ގޮތުގައި ގުނީ މަޖިލީހުގެ ގޮނޑި ސަލާމަތްވި 12 މެމްބަރުންނާއި ގަލޮޅު ދެކުނު ދާއިރާގެ މެމްބަރު އަހުމަދު މަހްލޫފާއި ނޮޅިވަރަމް ދާއިރާގެ މެމްބަރު ހުސެއިން އަރީފާއި ދިއްގަރު ދާއިރާގެ މެމްބަރު އަހުމަދު ފާރިސް އާއި ފުވައްމުލަކު މެދު ދާއިރާގެ މެމްބަރު އަލީ ފަޒާދު ހިމަނައިގެންނެވެ.\nސަރުކާރުގެ "ސުޕަ މެޖޯރިޓީ" ގެއްލުމާ އެކު އިދިކޮޅު ފަރާތްތަކަށް ވަރަށް ބޮޑެތި ފުރުސަތުތަކެއް ލިބޭނެ ކަމަށް އިދިކޮޅު މެމްބަރުން ގަބޫލު ކުރައްވަ އެވެ. ހާއްސަކޮށް، ރައްޔިތުންގެ ހައްގުތައް ނިގުޅައިގެންފައިވާ ގާނޫނުތައް އުވާލުމާއި ބަދަލު ކުރުމުގައި ބޮޑު ފަސޭހައެއް ލިބޭނެ ކަމަށް މެމްބަރުން ގަބޫލު ކުރައްވަ އެވެ.\nކިނބިދޫ ދާއިރާގެ މެމްބަރު، ކުރީގެ ޕޮލިސް ކޮމިޝަނަރު އަބްދުﷲ ރިޔާޒް ވިދާޅުވީ ރައީސް ޔާމީންގެ ސަރުކާރަށް މެޖޯރިޓީ ގެއްލުނީ ޑިމޮކްރަޓިކް ހަމަތަކާއި ގާނޫނުއަސާސީ އާއި ގާނޫނުތަކާ ހިލާފަށް މަސައްކަތް ކުރެއްވީމަ ކަމަށެވެ. އަދި ޕީޕީއެމްގެ ތެރޭގައި ތިއްބެވި މެމްބަރުން ވެސް އިސްލާހަށް ކުރައްވާ މަސައްކަތުގައި ބައިވެރިވެވަޑައިގަތުމަށް ބޭނުންވެގެން ނުކުންނެވީ ކަމަށް ވެސް ރިޔާޒް ވިދާޅުވި އެވެ.\n"އަޅުގަނޑު ގަބޫލު ކުރަނީ ކުރިއަށް އޮތް ތަނުގައި ހަމައެކަނި މަސައްކަތް ކުރާނީ 45 މެމްބަރުންނެއް ނޫން. އެއަށްވުރެ ގިނަ އިން މެމްބަރުން ބައިވެރިވެވަޑައިގަންނަވާނެ އިސްލާހީ މަސައްކަތުގައި،" ރިޔާޒް ވިދާޅުވި އެވެ.\nތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑެ) ވިދާޅުވީ ރައީސް ޔާމީނަށް ވެރިކަން ކުރެއްވުމުގެ ހުރިހާ ބާރެއް ލިބިވަޑައިގެންނެވި ކަމަށެވެ. އެކަމަކު، އެ ބާރުގެ ބޭނުން ރައީސް ޔާމީނަށް ނުހިއްޕެވުމުގެ ނަތީޖާއަކީ ބާރުތައް އެމަނިކުފާނު އަތްޕުޅުން ބީވެގެން ދިއުން ކަމަށް ވިދާޅުވި އެވެ.\nވައްޑެ ވިދާޅުވި ގޮތުގައި، ރައީސް ޔާމީނަށް ރައްޔިތުންނާއި މަޖިލީހުގެ މެމްބަރުން ދަހެއް ނުވި އެވެ. އަދި ރައީސް ޔާމީނާއެކުގައި މަސައްކަތް ކުރައްވައިގެން ކުރިއެރުން ނުލިބޭނެ ކަމަށް ރައްޔިތުންނާއި މެމްބަރުން ގަބޫލު ކުރެއްވިގެން އެމަނިކުފާނާ "ފެއަށް" ޖެހިވަޑައިގަތީ ކަމަށް ވެސް ވައްޑެ ވިދާޅުވި އެވެ.\nވައްޑެ ވިދާޅުވީ މެމްބަރުން ރައީސް ޔާމީނާ ދުރަށް ވަޑައިގެންނެވީ ކޮރަޕްޝަނާއި ފަސާދަ އާއި ބޭއިންސާފުން އެތައް ކަމެއް ކުރެއްވުމުން ކަމަށެވެ. އަދި ކުރިއަށް އޮތް ތަނުގައި އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ) އަށް ފުރިހަމަ ތާއީދާއި އެއްބާރުލުން މަޖިލިސް ތެރެއިން ލިބޭނެ ކަމަށް އޭނާ ވިދާޅުވި އެވެ.\nމަޑުއްވަރީ ދާއިރާގެ މެމްބަރު މުހައްމަދު އަމީތު (ވ) އަދި ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑެ). މި ދެ މެމްބަރުންގެ ގޮނޑި ނުގެއްލޭ ކަމަށް ސުޕްރީމް ކޯޓުން ވަނީ ހުކުމްކޮށްފައި.\nމީގެއިތުރުން، ބޭރު ގައުމުތަކުން ހިމާޔަތް ހޯދައިގެން ތިބޭ މީހުން ރިޔާސީ އިންތިހާބުގައި ވާދަކުރެވޭނީ 10 އަހަރު ފަހުން ކަމަށް ހެދުމާއި ގާނޫނުއަސާސީގައި ދީފައިވާ ހިޔާލު ފާޅުކުރުމުގެ މިނިވަންކަމާއި ނޫސްވެރިކަމުގެ މިނިވަންކަން ނިގުޅައި ގެނެވޭ ގޮތަށް "އަބުރު ރަައްކާތެރިކުރުމު"ގެ ނަމުގައި ގާނޫނެއް ފާސް ކުރި އެވެ. އަދި އެއްވެ އުޅުން ހަނި ކުރެވޭ ގޮތަށް އެއްވެ އުޅުމުގެ ގާނޫނަށް ވެސް ވަނީ އިސްލާހު ގެނެސްފަ އެވެ.\nނަމަވެސް، މަޖިލީހުގެ ބައެއް މެމްބަރުން ވަނީ ބައެއް ގާނޫނުތައް އުވައިލުމުގެ މަސައްކަތް ފައްޓަވައިފަ އެވެ. އެގޮތުން އަބުރުގެ ގާނޫނާއި އެންޓި ޑިފެކްޝަން ގާނޫނު އުވައިލުމަށް މަޖިލީހަށް ވަނީ ހުށަހަޅައިފަ އެވެ.\nއިދިކޮޅު ބައެއް ފަރާތްތަކުން ދެކޭ ގޮތުގައި ކުރިއަށް އޮތް ތަނުގައި ސަރުކާރު ދޫކުރައްވައި އިދިކޮޅު މެމްބަރުންނާ ގުޅިވަޑައިގަންނަވާނެ ގިނަ މެމްބަރުން އެބަތިއްބެވި އެވެ. އެހެންކަމުން ސަރުކާރަށް މިހާރު އޮތް އަޣުލަބިއްޔަތަށް ވަރަށް ބޮޑު ލޮޅުމެއް އެރުން ވަރަށް ކައިރި ކަމަށް، މެމްބަރުން ދެކިވަޑައިގަންނަވަ އެވެ.\nއެމްޑީޕީ ރައްޔިތުންގެ މަޖިލިސް މަޖިލީހުގެ މެމްބަރުން އަދާލަތު ޕާޓީ ޖުމްހޫރީ ޕާޓީ މެމްބަރު އަބްދުﷲ ރިޔާޒް (ތިމަރަފުށި) ރައީސް އިބްރާހިމް މުހައްމަދު ސޯލިހް ޕީޕީއެމް މުހައްމަދު ވަހީދު އިބްރާހިމް (ވައްޑެ) ރައީސް އަބްދުﷲ ޔާމީން އެމްޑީއޭ ޕީޕީއެމްގެ ކޯޅުން\n13 ކޮމެންޓް, 82 ރިއެކްޝަންސް\nއަޅޭ، އިދިކޮޅަކީ ޕީޕީއެމް ކަމަށް ހީކޮށް މަ ކރިޔާ ހިއް ނުތުއްޓުނީ... އަދި ނުވޭ ދޯ\nބަލަ އަލީ ފަޒާދަކީ އަދިވެސް މެންބަރެއްތަ؟ އެންޓި ޑިފެކްޝަން ގާނޫނު އަދިވެސް ހިނގަ ހިނގާ އެބައޮތް. އަލީ ފަޒާދު ޕާޓީން ވަކިވީ އިހަކަށް ދުވަހު.\nތިމެންބަރުންތަކުގެ ބޭނުމެއް ނެތޭ؛ މުޅި ތަން ތިއޮތީ ކަޅު ފައިސާ ފަނި އަޅައި އަވަދިވެފައޭ! ތިތަން ޖެހޭނީ އެއްކޮށް ދޮވެ ސާފުކުރާށޭ!! އެމްޑީއޭ އަދިވެސް އޮތީ ޕީޕީއެމާ އެކުގައިތަ؟ އެކަމެއް ނުދެނެހުރިން! އޮތަސް ނެތަސް ފަރުވާލެއް ނެތް!!\nމިއަދު ކަންކަން ބަދަލްވިގޮތް ދެކޭށެވެ، ބާރަކީ އަބަދަކު އޮންނާނެ އެއްޗެއްނޫނެވެ، މިއަދު ޔާމީންގެ ބާރެއް ކޯޓަކު، މަޖްލިސްއަކު އަދި ވެރިކަމުގައިވެސް ނެތެވެ.\nމަޖިލީހަކީ މެމްބަރުން މުންސަނދިވާން އޮތްތަނެއް ކަމުގައި ނުދެކި އިޚްލާސް ތެރިކަމާއެކު ގައުމުގެ ހައްގުގައި މަސައްކަތް ކުރުމަށް ދަންނަވަން...\n'ރައްޔިތުންގެ ހައްގުތައް ނިގުޅައިގެންފާވައި ގާނޫނުތައް.' މިސާލަކަށް އެކަކު އެނެކަކުގެ އަބުރު ކަތިލުން މަނާ ކުރާ ގާނޫނު އުވާލަން މަސައްކަތް ކުރުން. ގައުމުގައި އިސްލާމްދީނާއި ފުށުއަރާ ހުރިހާ ސެކިއުލާރ ގާނޫނަކަަށް ފުރުސަތު ދިނުން.\nއޭ ބަލަ މި އުޅޭ ފަޒާދާއި ރީކޯގެ ގޮނޑި ނުގެއްލޭތަ؟ އެމީހުން މަޖިލީހަށް އައި ޕާޓިގަތަ އެތިބީ؟ ނޫނީ އެމީހުން ވަކިވީ ތިބުނާ ހުކުމެއްގެ ފަހުން ނޫންތަ؟ މިހާރުގެ ހީވާގި ނޫސްވެރިން މިކަން އޮޅުން ފިލުވާލަދީބަލަ..މި ބޭބެ އަށް..! ޙުވާ ބޯ ހަލާކު މިހާރު މިވެރިން މިކޫޅެ ޗަރުކޭހަކުން.\nދެނެއް ނޯންނާނެ ދެކޮޅެއް. އެއްކޮޅަށްގޮސް ހުސްވީ. ޔާމީނު ބޭނުމެއްނޫން ތިކަހަލަ ސޭލްއަޅުވައިގެންއުޅޭ މެންބެރުންނެއް. ޔާމީނެއް ދެން ތިކަމަކާ ނޫޅޭނެ. ދެންވެސް ހަމަ އުޅޭނީ ތިޔަ ސޭލްސްމަނުން. އެމީހުން ދުވާނީ ގޮނޑިފަހަތުން. ފައިސާގޯނި ފަހަތުން. އެތަން ތިފެންނަނީ. އެކަން އެބަފެނެއެއްނު. ތިބޭ ދެން ރާކަނިމަހާ ރިހާކުރާޖަހައިގެން ކާން\nތީ ފެށުމެއްތަ؟ ނޫނީ ނިމުމެއްތަ؟ ކަންކަން ރަނގަޅަށް ދަންޏާ މަށަށްވެސް ރަނގަޅު. ކޮންމެ ކޮޅެއްގަ ތިއްބަސް.\nޕީޕީއެމް-އެމްޑީއޭގެ ޖުމްލަ މެންބަރުންގެ އަދަދު 23 އަށް ވެއްޓޭނެތަން ވެސް ފެންނާނެ!


2200 meehun ge soi libijje, mi haftha gotheh ninmaanan: Umar\nރިޔާސީ އިންތިހާބަށް ކުރިމަތިލުމަށް 2200 މީހުންގެ ސޮއި ލިބިފައިވާ ކަމަށް އިންތިހާބުގައި އަމިއްލަ ގޮތުން ވާދަ ކުރައްވާނެ ކަމަށް އިއުލާންކޮށްފައިވާ ކުރީގެ ހޯމް މިނިސްޓަރު އުމަރު ނަސީރު މިއަދު ވިދާޅުވެއްޖެ އެވެ.\nގިނަ އަދަދެއްގެ ފޯމްތަކަކާއެކު ނަންގަވާފައިވާ ސެލްފީއަކާއެކު އުމަރު މިއަދު ފޭސްބުކްގައި ކުރެއްވި ޕޯސްޓެއްގައި ވިދާޅުވީ ރިޔާސީ އިންތިހާބަށް ކުރިމަތިލުމަށް ބޭނުންވާ ސޮއި ހޯދުމުގައި ވޮލެންޓިއަރުންކޮށް ދެއްވި މަސައްކަތަށް ޝުކުރު ދަންނަވާ ކަމަށާއި 2200 އަށް ވުރެ ގިނަ މީހުން ސޮއިކޮށް ދިނީތީ އެކަމަށް ވެސް އިހުލާތެރިކަމާއެކު ޝުކުރު ދަންނަވާ ކަމަށެވެ. އުމަރު އިތުރަށް ވިދާޅުވީ ރިޔާސީ އިންތިބުގައި ކުރިމަތިލުމާ ބެހޭ ގޮތުން މި ހަފްތާގައި ގޮތެއް ނިންމަވާނެ ކަމަށެވެ.\nގާނޫނުގައިވާ ރިޔާސީ އިންތިހާބަށް އަމިއްލަ ގޮތުން ކުރިމަތިލެއްވޭނީ 1500 މީހުންގެ ތާއިދު ފޯމާއެކު އެވެ. ރިޔާސީ އިންތިހާބުގައި ކުރިމަތިލުމުގެ މުއްދަތު އަންނަ ހުކުރު ދުވަހަށް ހަމަވެ އެވެ.\nއުމަރުގެ ހިއްސާ އޮންނަ ޓޫރިސްޓް ވޭލް ސަބްމެރިން ޕްރައިވެޓް ލިމިޓެޑްގެ މައްޗަށް ސާބިތުވި 1.8 މިލިއަން ރުފިޔާގެ އަދާކުރަމުން ނުދާ މައްސަލާގައި އުމަރުގެ ޕާސްޕޯޓް ސިވިލް ކޯޓުން ވަނީ ދާދި ފަހުން ހިފަހައްޓާފަ އެވެ. ސާބިތު ދަރަންޏެއް އޮވެ ހުކުމާ އެއްގޮތަށް ފައިސާ ދައްކަމުން ނުދާ މީހަކަށް ރައިސުލްޖުމްހޫރިއްޔާގެ މަގާމަށް ކުރިމަތި ނުލެއްވޭނެ އެވެ.\nއުމަރު ވިދާޅުވެފައިވަނީ އިންތިހާބުގައި ވާދަ ކުރަން ނިންމެވުމާ ގުޅިގެން ވިޔަފާރީގެ ހުރިހާ މަސްލަހަތެއް ދޫކޮށްލައްވައި ކުންފުނިތަކުގައި ހުރި ހިއްސާތައް އެހެން ފަރާތްތަކަށް ބަދަލުކޮށްގެން ކަމަށާއި އެކަން ސިވިލް ކޯޓަށް ސާފުކޮށްދީފައިވާނެ ކަމަށެވެ.\nސެޕްޓެމްބަރު މަހުގެ 23 ގައި ރިޔާސީ އިންތިހާބު އޮންނައިރު އުމަރުގެ އިތުރުން ޕީޕީއެމްގެ ކެންޑިޑޭޓު ރައިސުލްޖުމްހޫރިއްޔާ އަބްދުﷲ ޔާމީން އަބްދުލް ގައްޔޫމް ވެސް މިހާތަނަކަށް ކެންޑިޑެސީ ހުށަހަޅާފައެއް ނުވެ އެވެ. މިހާތަނަށް ކުރިމަތިލައްވާފައިވަނީ އިދިކޮޅު ކޯލިޝަންގެ ކެންޑިޑޭޓް އިބްރާހިމް މުހައްމަދު ސޯލިހު އެކަންޏެވެ.\nއުމަރު ނަސީރު ރިޔާސީ އިންތިހާބު 2018\nދުލެއް ނުދޭނަން، އިންތިހާބުގައި ވާދަ ކުރާނަން: އުމަރު


Abadhu Dhaahihlaa Nama Miee Ekamah Oiy Hallu - Vaguthu\nއަބަދު ދާހިތްލާނަމަ މިއީ އެކަމަށް އޮތް ޙައްލު\nދާހިލުމަކީ އާންމު ކަމެއް ނަމަވެސް އަބަދު ދާހިތްލާނަމަ، ދާހިތްލުން މަދުކުރުމަށް ކުރެވިދާނެކަންކަން ހުންނާނެއެވެ. އެގޮތުން ގިނަ ކަންކަމަކީ ކެއުމަށް ގެންނަ ބަދަލަކުން ރަނގަޅުކުރެވޭނެ ކަންކަމެވެ.\nގިނައިން ފެންބުއިން: ދުވަހުގެ ބިޒީ ޝެޑިއުލްގައިވެސް ގިނައިން ފެން ބުއިމަށް އާދަކުރާށެވެ. ފެނަކީ ހަށިގަނޑު ތާޒާކޮށް ބެހެއްޓުމަށް ބޭނުންވާ މާއްދާއަކަށްވާއިރު ބޯންޖެހޭވަރަށް ފެން ނުބޮވޭނަމަ ކޮންމެ ދުވަހަކު ހަށިގަނޑުން ބޭރުވާންޖެހޭ ބައި ބޭރުނުވެ އިތުރު ސިއްހީ މައްސަލަތަކަށް މަގުފަހިވާނެތީ އެވެ. ކޮންމެ ދުވަހަކު މަދުވެގެން6ތަށި ފެން ބުއިމަށް ސިއްހީ މާހިރުން ބުނެއެވެ.\nހޫނުފެނުން ފެންނުވެރުން: ހަށިގަނޑުގެ ޓެންޕަރޭޗާއަށްވުރެ މަތިން ފެންވެރުމަކީ ހަށިގަނޑަށް ފައިދާހުރި ކަމެއް ނަމަވެސް އެއީ ދާހިތްލުމަށް މަގުފަހިވެގެންދާ ކަމެކެވެ. އެގޮތުން ފިނިފެނުން ފެންވަރާށެވެ. އަދި އެންޓި ބެކްޓީރިއަލް ސައިބޯނިއެއް ބޭނުންކުރާށެވެ. އެގޮތުން ގައިން ނުބައިވަސް ދޮވުމުންވެސް ދުރުކޮށްދޭނެއެވެ.\nކެފެއިން މަދުކުރުން: ކޮފީތަކަށް އެރުމަކީ ރާއްޖޭގައި އާންމުކަމެކެވެ. އެގޮތުން ދުވާލަކު2ނުވަތަ3ފަހަރަށް ކޮފީއަށް ރައްޓެހިންއެކީ މޭޒެއް މައްޗަށް ނާރާބައެއް މަދުވާނެއެވެ. ކެފެއިންގެ ސަބަބުން އެންސިއެޓީ އަށް މަގުފަހިވާތީ، ހަށިގަނޑުން ގިނައިން ދާހިތްލަށް ދިމާވެއެވެ.\nޔޯގާ: ޔޯގާ ކުރުމަކީ މިކަމަށް އޮތް ގުރުރަތީ ޙައްލެކެވެ. ހަށިގަނޑުގެ ނާރުތައް ދެމި، ހަމަޖައްސައިލައިދޭ ކަމަކަށް ޔޯގާ ވެގެންދާއިރު ނޭވާލާން ފަސޭހަވެ ހަމަޖެހިލުމުގެ ސަބަބުން ގިނައިން ދާހިއްލުމަށް ވަރަށް ބޮޑު ހައްލެއް ލިބިގެން ދެއެވެ.\nއޭޕްރީލް 13, 2018 20:06\nކެފެއިން ދިވެހިން ބޭނުން ކުރަނީ އެއީ ސްޓައިލް އަކަށް އެމެން ނަކީ ނިކަން ފޯރާ ބަޔެއް ކަމަށް ދެން ބަލަން ތިބޭ ބަޔަކަށް ދެއްކެން ވެގެންނެވެ. ކެފެއިން އެވަރަށް ބޭނުން ކުރުމަކީ އެއީ ހަށަިގަނޑަުގެ ސެލްސް ތަކުގެ ބާރު ދެރަ ކޮށްލާ އެއްޗެކެވެ. ދިވެހި އަންހެން ވެރިން ސްޕެޝަލީ ޒުވާން ކުދިން ވެސް ކެފެއިން ބޭނުން ކުރަނީ ސްޓައިލަށެވެ. އަދި މަމެން އެއްދުވަހު ހުޅުލެ އަށް ދާން ވެެގެން ފެރީ އަށް އެރި ތަނުން ހެދުނު6ނުޖަހަނީސް ޒުވާން އަންހެން ކުއްޖަކު ފިނި ކޯކް ދަޅެއް ހިފައިގެން އައިސް ދޯނި މަތީގައި އިނދެގެން ބުއީއޭ. އެކުއްޖާ ގެ ބޭނުމަކީ ބަލަން ތިބި މީހުންނަށް ދެއްކުން ތިމަންނާ އަކީ ވަރަށް ބޮޑު މުއްސަންޖެކޭ އަދި ވަރަށް ފުދޭ މީހެކޭ އެހެންވެއޭ ކޯކް ހެދުނު ހެދުނާ ބޮނީ. މަމެން ހިތަށް އެރީ އެހެރަ ގަމާރެއްގެ ބީތާ ކަން ބޮޑު ކަމާއޭ ދޯ. ދަ ރާއްޖެތެރެެއަންސް ކުރާނީ މުޅިން ވެސް މިޒާތުގެ ސެންސްލެސް ކަންކަމޭ އެމެން ކިޔެވިއަސް ތަރައްގީ އެއް ނުވެއޭ ކިޔަވަނީ އެއީ ހަމަ ސްޓޭޓަސް އެއްގެ ބޭނުމުގައޭ ހަމަ ސެންސްލެސް ކަންކަމޭ އެމެން ގިނައިން ކުރަނީ. ކުރިއަށް އޮތް 10 އަހަަރު ފަހުން ރާއްޖޭގެ އާސަންދަ އިން ބޭސް ކުރަން ޖެހޭނީ މިފަދަ ބުރާންތިން ޅަ އުމުރުގައި ސެންސްލެސް ކަމުން ކޮށްފއިވާ ކަނޑުކޮސް ކަންކަމުން އެމެންގެ ހަށިގަނޑަށް ލިބުނު ގެއްލުމަށް ފަރުވާ ދޭންއޭ. މިކަން ކަން ރަނަގަޅު ކުރެވޭނީ ދަ ރާއްޖެތެރޭގެ 10 ހާހުން ދަށުގެ ހުރިހާ އާބާދީ ތައް އެމެންނަށް އޮޅުވާލައިގެން ނަމަވެސް ކުޑަ ކުއްޔަކަށް އެމެންނަށް މާލެ ސަރަހައްދުން ފްލެޓްސް ތައް ދީގެން ދަ ރާެއްޖެތެރޭގެ 10 ހާހުންދަށުގެ އާބާދީޫ ތައް އުޅޭ ރަށް ތައް އެއްކޮށް ފަޅު ކޮށްގެންނޭ އެނޫން އެއްވެސް ޗޮއިސް އެއްވެސް ނެތޭ. އައި ކުޑް ސްޓޭ އަވޭކް ޖަަސްޓް ޓު ސީ ދަ ސެންސްލެސް ތިންގްސް ޑަން ބައި ދަ ކަންޓްރީ ސައިޑަރސް ދޯސް ތިންގްސް ކެނޮޓް ބީ އެކްސެޕްޓެޑް އޯރ ޓޮލެރޭޓެޑް އައި ޑޯން ވޮނާ ކްލޯސް މައި އައިޒް ޕްރިޓެންޑިންގް ދެއަރ އިޒް ނަތިންގް ހެޕެންޑް. އައި ޑޯން ވޮނާ ސްޕެންޓް މައި ލައިފް އިން އަ ކްރުއަލް ޓްރޫ ލަޔާރސް ވޯލްޑް އައި ޑޯން ވޮނާ ސްޕެންޓް މައި ލައިފް ވިދް ސަޗް ވޯލްޑް އައި ޑޯން ވޮނާ ކްލޯސް މައި އައިޒް ވިދައުޓް ރިޒޯލްވިންގް އިޓް އައި ޑޯން ވޮނާ ކްލޯސް މައި އައިޒް ވިދައުޓް ރިޒޯލްވިންގް އިޓް އައި ޑޯން ވޮނާ ކްލޯސް މައި އައިޒް އައި ޑޯން ވޮނާ ކްލޯސް މައި އައިޒް އައި ޑޯން ވޮނާ މިސް ދިސް ޗާންސް އައި ޑޯން ވޮނާ މިސް ދިސް ޗާންސް ބޭބީ....\nއޭޕްރީލް 13, 2018 21:26\nރާއްޖެތެރެއޭ ކިޔާ އަނގަހުޅުވާއިރު މާލެ އޮންނަނީ ރާއްޖެއިން ބޭރުގަތަ؟ ދެން ގަމާރު ބައެކޭ ބުނެ އަނގަހުޅުވާއިރު ކިތަށް ކުދިން ރަށްރަށުން ކިޔަވައިގެން ޓޮޕްޓެންއަށް އަރަނީ...\nއަ ޕްރައުޑް ރާއްޖެތެރެއަން\nއޭޕްރީލް 14, 2018 00:22\nކޯކު ދަޅެއް ލިބެނީ ކިތައްރުފިޔާއަަށްތަ؟\nވަރަށް ލިބޭނެ ގަމާރާ.. ދެންތިބުނާ މާލޭކުދިން ތިބޯ ކޮފީތަކާ ކާ ފާސްޓް ފުޑް ތަކުން ލިބެނީ ހަމަސާފު ފައިދާ... ތި ކޮމެންޓު ލިޔެފަ ހުރިގޮތުން އިންގޭ ތީވެސް ރާއްޖެތެރޭ މީހެއްކަން.. މަމީ ނ. މީހެއް މަގޭ ބަހުރުވަ ހަމަގައިމުވެސް ތިބާއަށްވުރެ ތާހިރު...\nއޭޕްރީލް 14, 2018 00:29\nއައި ޑޮންވޮނަ ސީ ދިސް ކޮމެންޓް..\nސަޗްއަ ޑިޕްރެސްޑް ކޮމެންޓް....\nއޭޕްރީލް 13, 2018 20:52\nއަބަދު ދާހިތްލާނަމަ މިއީ އެކަމަށް އޮތް ޙައްލު ކިޔާދޭން އެބަޖެހެއޭ މާލެ އަށް އަރާ ތިބި ދަ ރާއްޖެތެރެއަންސް އިންނަށް ސްޕެޝަލީ އެމެން އެހެން މީހުންނަށް ދައްކަން ވެގެން އެނަރޖީ ޑްރިންކް ދަޅު މަގުމަތީގައި ދަމުން ބޮމުން އަދި ރެސްޓޯރެންޓް އަކަށް ވަދެއްޖެނަމަ ކޮފީ ފެން ބޯ ގޮތަށް ބޮމުން ތިމާމެން މީ މާ މުއްސަނދި ފޯރާ ބަޔެއް ކަމަށް ދެން ތިބޭ މީހުންނަށް ދެއްކެން އުޅޭ އިރު މީ ދަ ބަނޑުއަކިރިން ނޫންތޭ މިވާނީ ހަމަ މިއަށް ނޫންތޭ. ދަ ރާއްޖެތެރެެއަންސް ކެފެއިން އެހެން މީހުންނަށް އެމީހުންނަކީ މުއްސަނދި ބަޔެއް ކަމަށް ދެއްކެން ކަން ކުރާ ގޮތުން މަމެންނަށް އެމެންގެ ގަމާރު ކަމޭ ފެނިގެްން ދަނީ. އައި ކުޑް ސްޓޭ އަވޭކް ޖަސްޓް ޓު ސީ ދީސް ސެންސްލެސް ދަ ކަންޓްރީ ސައިޑަރސް އެޓިޓިއުޑް އެން ބިހެވިއަރ އިޓްސް ދަ މޯމެންޓް އޮފް ޓްރީޝަން ޓު ދެއަރ ބޮޑީ. އައި ޑޯން ވޮނާ ސީ ދޯސް ޓައިޕް އިން މައި ލައިފް އެއީ އޭ މަމެންނަށް މާލޭގެ ރެސްޓޯރެންޓް އަކަށް ވެސް ނުދެވޭ ކަމަކީ އއި ޑޯން ވޮނާ ސީ ދީސް ސެންސްލެސް ކަންޓްރީ ސައިޑާރސް ޑަމްބް އެޓިޓިއުޑް އެންބިހޭވިއަރ އައި ޑޯން ވޮނާ ސީ ދިސް ސީންސް އައި ޑޯން ވޮނާ ސީ ދީސް ސީންސް...\nއޭޕްރީލް 14, 2018 10:26\nއޭޕްރީލް 14, 2018 11:56\nއޭޕްރީލް 14, 2018 13:17\nދިވެހި ބިއުޓީ ކްއީނޭ މެން ސްޕެޝަލީ ރަންރީނދޫ ޓްވިޓަރޭ މެން ނަކީ އެއީ ކެފެއިން ބޭނުން ކުރުމުގައި ހައްދު ފަހަނައަޅާ ފައިވާ ބަޔެކޭ އެމެން ކެފެއިން ގިަނަ އަދަދަކަށް ހުންނަ އެނަރޖީ ޑްރިންކް ބޮނީ އެއީ އެމެންނަކީ ފިރިހެނުންނަށް ވުރެން ގަދަ ބަޔެއް ކަމަށް ދެއްކެން ވެގެންނޭ އެކަމަކު އަންހެން މީހާގެ ބޮޑީ ގެ ޑީއެންއޭ އަކީ އެއީ ފިރިހެން މީހާ އާއި ތަފާތު ޖެނެޓިކްސް އެކޭ. މިކަން ކަން ޖެހޭނެއޭ ތަމެން ދަނެގަންނަން އަދި ތަމެން ޖެހޭނެއޭ މިފަދަ ކަންކަމުން ދުރުހެލި ވާން ތަމެން އެމްޑީޕީގެ ޒުވާނުންގެ ގޮފީގެ އިސް މަގާމް ތަކުގައި ތިބޭނަމަ. ޔޫއާރ ދަ ޕާރފެކްޓް ޕާރސަން ފޯރ ދިސް އައި ޖަސްޓް ވޯންޓް ޔޫ ޓު ނޯ އައި ފައުންޑް އައުޓް ތައުޒަންސް އޮފް ރީޒަންސް ފޯރ އިޓް އެން ދަ ރީޒަން އިޒް ޔޫ އައި އޭމް ސޮރީ ދެޓް އައި ހާރޓް ޔޫ އިޓްސް ސަމްތިންގް ދެޓް އައި މަަަސްޓް ލިވް ވިދް އިޓް އެވްރީޑޭ ވިދް ޕޮލިޓިކްސް އައި ވިޝް ދެޓް ޔޫ ކުޑް އަންޑަރސްޓޫޑް އިޓް ވެލް އިނަފް އައި ފައުންޑް އައުޓް ތައުޒަންސް އޮފް ރީޒަންސް ޓު މޭކް އިޓް އަ ބެޓަރ ޕްލޭސް އެން ދަ ރީޒަން އިޒް ޔޫ އެން ދަ ރީޒަން އިޒް ޔޫ އެން ދަ ރީޒަން އިޒް ޔޫ އެން ދަ ރީޒަން އިޒް ޔޫ އެން ދަ ރީޒަން އިޒް ޔޫ ކަމޯން ސްޓޭންޑް އަޕް ޕުޓް ޔުއަރ ހޭންޑްސް އިން ދި އެެއަރ އެން ޓޭކް އަ ޖަމްޕް އެން ޑާންސް ޑާންސް ޑާންސް ޑާންސް ޑާންސް ޑާންސް ޑާންސް ޑާންސް...


އާބާދީއަށް ބަލައި ރަށްރަށް ތަފާތެއް ނުކުރާނަން: ގާސިމް\nބ. އަތޮޅުގެ ހަތަރު ކައުންސިލަރުން ރޭ ޖޭޕީ އަށް ސޮއިކުރައްވަނީ – ފޮޓޯ / ޖޭޕީ\nއާބާދީ އަށް ބަލައިގެން ރާއްޖޭގެ ރަށްތައް ތަފާތު ކުރުމުގެ ވިސްނުމަކީ ޖުމްހޫރީ ޕާޓީގެ ވެރިކަމެއްގައި ގެންގުޅޭނެ ވިސްނުމެއް ނޫން ކަމަށް އެ ޕާޓީގެ ލީޑަރު އަދި ރިޔާސީ ކެންޑިޑޭޓް ޤާސިމް އިބްރާހިމް ރޭ ވިދާޅުވެއްޖެ އެވެ.\nޖުމްހޫރީ ޕާޓީން ރޭ ބ. ކަމަދޫ ގައި ބޭއްވި ހާއްސަ ޖަލްސާގައި ގާސިމް ވިދާޅުވީ އާބާދީގެ ބަލައިގެން ރަށްތައް ތަފާތު ކުރުމުގެ ވިސްނުން ނުގެންގުޅުއްވާނެކަން އެމަނިކުފާނު އަމިއްލަ ޚަރަދުގައި ރަށްރަށުގައި ކުރިއަށް ގެންގޮސްފައިވާ ތަރައްގީގެ މަޝްރޫއު ތަކަށް ބަލާލުމުން ހާމަވެގެންދާނެ ކަމަށެވެ.\nޤާސިމް ވިދާޅުވީ ދިވެހިން މިއަދު އަމަލުކުރަމުންދާ ފެހި ޤާނޫނު އަސާސީއަކީވެސް ރައްޔިތުންގެ މެދުގައި ހުރި ތަފާތުތައް ނައްތާލާ ރައްޔިތުންނަށް ހުރިހާ ގޮތަކުންވެސް މިނިވަންކަން ގެނެސްދީފައިވާ ޤާނޫނު އަސާސީއެއް ކަމަށެވެ.\nނަމަވެސް ޤާނޫނު އަސާސީން ކަށަވަރުކޮށްދީފައިވާ މިނިވަންކަން ބައެއް ފަރާތްތަކުން ބޭނުން ކުރަމުންދާ ގޮތުން ހިތާމަކުރައްވާ ކަމަށްވެސް ޤާސިމް ވިދާޅުވިއެވެ.\nޖުމްހޫރީ ޕާޓީގެ ލީޑަޝިޕްގައި ހިމެނޭ ބައެއް ބޭފުޅުންނާއި ޖުމްހޫރީ ޕާޓީއަށް ތާއީދުކުރާ ގިނަ ބަޔަކު ބައިވެރިވި މިޖަލްސާގައި ޤާސިމް އިބްރާހިމް ވަނީ އިއްޔެ ފާހަގަކުރި ކުޑަކުދިންގެ ދުވަހާއި ގުޅިގެން ކުޑަކުދިންނަށް ތަހުނިޔާ ވިދާޅުވެފައެވެ.\nމިއަދުގެ ކުޑަކުދިންނަކީ މާދަމާ މިޤައުމު ބައްޓަންކުރަން ތިބި ކުދިންކަން ފާހަގަކުރައްވާ ޤާސިމް ވިދާޅުވީ އެ ކުދިންނަކީ އަހްލާޤު ރަގަޅު މުޖުތަމައަށް ބޭނުން ހިފޭ ބައެއްގެ ގޮތުގައި ބައްޓަންކުރުމަށް އިސްކަންދެއްވަންޖެހޭނެ ކަމަށެވެ.\nޖުމްހޫރީ ޕާޓީގެ ވެރިކަމެއްގައި ކުޑަކުދިންނަށް އިހްމާލުވެ އަނިޔާދޭ ފަރާތްތަކަށް ހައްޤު އަދަބު ދެއްވާނެ ކަމުގެ ޔަޤީންކަންވެސް ޤާސިމް އިބްރާހިމް ވަނީ ރޭގެ ޖަލްސާގައި ދެއްވާފަ އެވެ.\nޖުމްހޫރީ ޕާޓީން ކަމަދޫގައި ރޭ ބޭއްވި މިޖަލްސާގައި މިއަތޮޅުގެ ހަތަރު ކައުންސިލަރަކުވަނީ އެ ޕާޓީއަށް ސޮއިކުރައްވާފަ އެވެ. އެއީ ކަމަދޫގެ ކައުންސިލަރަކާއި، ކުޑަރިކިލުގެ ތިން ކައުންސިލަރަކެވެ.


Dheenee Kankamugai Ufedhifaivaa Nuthanavaskan Filuvumeh Haassa Committee In Mashavaraakohffi - Vaguthu\nދީނީ ކަންކަމުގައި އުފެދިފައިވާ ނުތަނަވަސްކަން ފިލުވުމަށް ޚާއްޞަ ކޮމިޓީން މަޝްވަރާކޮށްފި\nޝައިހް އިމްރާން އަބްދުﷲ\nސޯޝަލް މީޑިއާގައި ދީނާ ގުޅޭ ގޮތުން ދެކެވޭ ވާހަކަތަކާ ގުޅިގެން އުފެދިފައިވާ ނުތަނަވަސްކަމަށް ޙައްލެއް ހޯއްދުމަށް، ވަޒީރުންގެ މަޖިލީހުގެ މަޝްވަރާގެ މަތިން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އެކުލަވާލެއްވި ޚާއްޞަ ކޮމިޓީއިން މިއަދު މަޝްވަރާކޮށްފިއެވެ.\nއެ މަޝްވަރާތައް ކުރައްވާފައި ވަނީ، ރައީސުލްޖުމްހޫރިއްޔާގެ އޮފީހުގައި ބޭއްވެވި އެ ކޮމިޓީގެ ފުރަތަމަ ބައްދަލުވުމުގައެވެ. އެ ބައްދަލުވުމުގައި ފުޅާދާއިރާއެއްގައި މަޝްވަރާތައް ކުރިއަށްގެންދިޔަކަމަށް ރައީސް އޮފީހުން ވިދާޅުވިއެވެ.\nއެގޮތުން ރާއްޖޭގެ ޤާނޫނު އަސާސީއާއި އިއްތިޙާދުގެ މެނިފެސްޓޯގައި ވާފަދައިން މާތްވެގެންވާ އިސްލާމްދީނާ އެދީނުގެ ވަޙުދަތަށް ބުރޫއަރާފަދަ ކަމަކަށް ޖަގާ ނުދިނުމާއި ގުޅޭގޮތުން މަޝްވަރާ ކުރިއެވެ.\nއެ ކޮމެޓީގެ މަޝްވަރާތަކުގައި އަނިޔާވެރިކަމާއި، ފަސާދަ އުފެދޭނެ އެއްވެސް ކަމަކަށް ސަރުކާރުން ޖާގަ ނުދެއްވާނެކަމަށް ވިދާޅުވިއެވެ.\nއަދި މިހާރު އުފެދިގެން އުޅޭ ނުތަނަވަސްކަން ޙައްލުކުރުމުގައި ކޮމިޓީގައި ހިމެނޭ ވުޒާރާތަކުގެ އިތުރުން ނެޝަނަލް ސެނޓަރ ފޮރ ކައުންޓަރ ޓެރަރިޒަމާއި ޕޮލިސް އިންޓެލިޖެންސްގެ އިރުޝާދާއި އެހީތެރިކަން މިކަމުގައި ހޯއްދެވުމަށް ކޮމިޓީން ނިންމެވިއެވެ.\nދީނީ ކަންކަން ބަލާ ކޮމިޓީގެ މަސައްކަތްތައް ހިނގަމުންދާނީ ސޯޝަލް ކައުންސިލްގެ ދަށުންކަމަށްވެސް ރައީސް އޮފީހުން ވިދާޅުވިއެވެ.\nމި ކޮމިޓީގައި ހިމެނިވަޑައިގަންނަވާ މެންބަރުންނަކީ:\n1. ރައީސުލްޖުމްހޫރިއްޔާގެ ނައިބު ފައިޞަލް ނަސީމް\n2. މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދުދީދީ\n3. މިނިސްޓަރ އޮފް ހޯމް އެފެއާޒް އައްޝައިޚް ޢިމްރާން ޢަބްދުﷲ\n4. މިނިސްޓަރ އޮފް ހަޔަރ އެޑިޔުކޭޝަން ޑޮކްޓަރ އިބްރާހީމް ޙަސަން\n5. މިނިސްޓަރ އޮފް އިސްލާމިކް އެފެއާޒް ޑޮކްޓަރ އަޙްމަދު ޒާހިރު\n6. މިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަލްފާޟިލް އަޙްމަދު މަޚްލޫފް\n7. ރައީސުލްޖުމްހޫރިއްޔާގެ އޮފީހުގެ ޗީފް އޮފް ސްޓާފް ޢަލީ ޒާހިރު\nޖެނުއަރީ 23, 2019 19:23\nތީ ނަމަކު އުފައްދާފަ އޮތް ކޮމެޓީއެއް. ތީ ރީތި ނަމެއްގަ އެހެނަސް ލާދީނީ މީހުންނާ ދެކޮޅަށް އަޑުއުފުލާ މީހުން ހިފާ ހައްޔަރުކުރުމަށް އުފެއްދި ގްރޫޕެއް. ދީނަށް ފުރައްސާރަކުރާމީހުންނަށް ދޭނެ އަދަބު މިހާރުވެސް ގާނޫނުގަ ކަނޑައެޅިފަވޭ. ގާނޫނު ތަންފީޒުކޮށްބަލަ ބޭކާރު ކޮމިޝަންތަށް ނުހަދާ.\nޖެނުއަރީ 23, 2019 19:29\nތިތިބީ މުޅިންވެސް ލާދީނީ ފިކުރުގެ މީހުން. ދީނީ އެއްވެސް ޢިލްމުވެރިއެއްނެތް ތި ކޮމިޓީގަ. ކަމަކުނުދޭ. 100 ވައުދު ފުދިއްޖެ. އެހެނިހެން ދީންތަކަށް ޖާގައެބައޮތްކަން ޔަހޫދީންނަށް ރަގަޅަށްވެސް ދައްކުވައިދީފި.\nޖެނުއަރީ 23, 2019 19:41\nތިޔަ ކޮމިޓީގައި އެއްމެ ބާރުވެރިކޮށް ތިޔަތިބީ، ލާދީނީއަށް ބައެޢަތު ހިފާފައި ތިބި މީހުން.\nޖެނުއަރީ 23, 2019 20:12\nރާއްޖޭގެ އެއްވެސް އިލްމުވެރިޔަކު ނެތުމަކީ ހިތާމަ ކުރާކަމެއް. މި ސަރުކާރަކީ ބޮޑު ޖޯކެއް. ދެ މީހަކު ބާރަށް ފޮޑި އެއް ޖެހިޔަސް އޭގެ ބާރުމިން ބަލަން ކޮމިޓީ އެއް.\nޖެނުއަރީ 23, 2019 21:04\nގާބިލް ކަމެއް ނެތް ބައެއް ސަރުކާރުގަ ތިބީ ހޮޅި ކޮމެޓީ ސަރުކާރު.\n100 ދުވަހުގެ ވައުދުތަށްފުއްދުމަށް ޔަހޫދީ ގެރި މޯދީ އަތުން ނެގިލާރި ގަނޑުގެ ބަދަލް އެހެން ދީންތަކަށް ޖާގަ އޮތްކަން އެމީހުނަށްދެއް ކުމަށްސީދާ އމޑޕގެ ވައުދުތަކުގެ ތެރޭން 100 ދުވަހުގެ ވައުދެއްތީ ސީދާ ލާދީނީ ސަރުކާރުގެ އަތެއް އޮވެގެން އެހާފާޅުގަ އެކަން ކުރަނީ އަދިވެސް އެތިބެނީ މަޖިލިސް އިންތިހާބް ބޯމަތީގަ އޮތީމަ ނޫނނަމަ ތި އާލާތްގަނޑު މަގުތަކުގަ ދުވާނެ މިސަރުކާރުގެ އެހީތެރިކަމުގަ ލާދީނީ ފިކުރު ވިއްކަން\nޖެނުއަރީ 24, 2019 10:42\nއަލްއިމާމް އައްޝާފިޢީ ވިދާޅުވެފައިވެއެވެ. "އެ މީހެއްގެ (ދީނާއި،އަބުރަށް) އަރައިގަނެ ރުޅިއަރުވާލުމުން ރުޅިނާންނަ މީހަކީ ފަހެ ޙިމާރެކެވެ."


BREAKING: Raajje Ah Beyru Meehun Etherevun Manaakohffi - Vaguthu\nރާއްޖޭގެ ހާލަތު ރަނގަޅު، އިންޑިއާ ކޮންޓްރޯލުން ނައްޓާލާފައި! -9ގަޑިއިރު ކުރިން\nރާއްޖެއަށް ބޭރު މީހުން އެތެރެވުން މަނާކޮށްފި\nރައީސް އިބްރާހިމް މުހައްމަދު ސޯލިހް މިއަދު ނޫސްވެރިންނާ ވާހަކަފުޅު ދައްކަވަނީ. އޮން އެރައިވަލް ވިސާ ދިނުން ހުއްޓާލާފައި އޮތް ކަމަށް އެމަނިކުފާނު ވިދާޅުވި. --- ވަގުތު އިމޭޖަސް: މުހައްމަދު އަފްޒަލް\nކޮވިޑް-19 އާ ގުޅިގެން ރާއްޖެއިން އޮން އެރައިވަލް ވިސާ ދިނުން ހުއްޓާލަން ނިންމަވާފައިވާ ކަމަށް ރައީސް އިބްރާހިމް މުހައްމަދު ސޯލިހް މިއަދު ވިދާޅުވެއްޖެއެވެ. އޮން އެރައިވަލް ވިސާ ދިނުން ހުއްޓާލުމަށް ނިންމުމާ ގުޅިގެން މީގެ ފަހުން، ބޭރު ގައުމެއްގެ އެއްވެސް މީހަކަށް ރާއްޖެ އަށް އެތެރެއެއް ނުވެވޭނެއެވެ.\nދަރުބާރުގޭގައި މިއަދު ހަވީރު ބޭއްވެވި ނޫސްވެރިންގެ ބައްދަލުވުމުގައި ރައީސް ސޯލިހު ވިދާޅުވީ ރާއްޖެ އިން އޮން އެރައިވަލް ވިސާ ދިނުން ހުއްޓާލުމަށް ނިންމާފައި ވަނީ އަންނަ ހުކުރު ދުވަހުން ފެށިގެން ކަމަށެވެ. އެމަނިކުފާނު ވިދާޅުވި ގޮތުގައި ކޮވިޑް-19 އާ ގުޅިގެން ސަރުކާރުން އަޅާފައިވާ ފިޔަވަޅުތައް ރަނގަޅެވެ. އެފަދަ ފިޔަވަޅުތައް އަޅުއްވަނީ ސިއްހީ ހިދުމަތްތެރިންގެ ލަފަޔާއި އިރުޝާދުގެ މަތިން ކަމަށް ވެސް އެމަނިކުފާނު ވިދާޅުވިއެވެ.\nއެމަނިކުފާނު ވިދާޅުވީ ދިވެހިންގެ ތެރޭގައި ކޮވިޑް-19 ބަލި ނުފެތުރޭނެ ކަމަށް މިވަގުތު ނިންމެން ނެތް ކަމަށެވެ. ދުނިޔޭގެ އެކިކަންކޮޅުތަކުގައި ބަލި ހަލުވިކަމާ އެކު ފެތުރެމުން އަންނަ އިރު، އެ ބަލި ކޮންޓްރޯލް ނުވަނީސް ރާއްޖެ އަށް ބަލި ނާންނާނެ ކަމަށް ދެންނެވެން ނެތް ކަމަށް އެމަނިކުފާނު ވިދާޅުވިއެވެ.\nރައީސް އިބްރާހިމް މުހައްމަދު ސޯލިހް މިއަދު ނޫސްވެރިންނާ ވާހަކަފުޅު ދައްކަވަނީ. --- ވަގުތު އިމޭޖަސް: މުހައްމަދު އަފްޒަލް\n"މިކަމުގެ ސަބަބުން ފަތުރުވެރި ކަމަށް ބޮޑެތި ގެއްލުންތަކެއް އެބަ ލިބޭ. ވިޔަފާރިތަކަށް ގެއްލުން އެބަ ލިބޭ. އިގްތިސާދަށް ގެއްލުން އެބަވޭ. ސަރުކާރުން މަސައްކަތް ކުރަނީ އާންމު ރައްޔިތުންނަށް ލިބޭ ގެއްލުންތައް ކުޑަކުރުން،" ރައީސް ވިދާޅުވިއެވެ.\nރައީސް ސޯލިހު ވިދާޅުވީ މިއީ ހުރިހާ އެންމެން ގުޅިގެން މަސައްކަތް ކުރަންވީ ވަގުތު ކަމަށެވެ. އަދި މިއީ ވަކި ކުލައަކަށް އޮތް ކަމެއް ނޫންކަން ފާހަގަކުރައްވާ ރައީސް ވިދާޅުވީ ރާއްޖެ މި އޮތީ ލޮކްޑައުންއެއްގައި ކަމަށެވެ.\n"މީގެ 24 ގަޑިއިރު ފަހުން މީހަކަށް ރާއްޖެ ނާދެވޭނެ. އެހެންވީމާ، މިއީ ލޮކްޑައުންއެއް. ނަމަވެސް ރައްޔިތުންނަށް ފޯރުކޮށްދޭން ޖެހޭ ހިދުމަތް ފޯރުކޮށްދޭނެ. ސަރުކާރު މި އޮތީ ހަމަ ތައްޔާރަށް ރައްޔިތުންނަށް ހިދުމަތް ކުރަން،" ރައީސް ސޯލިހު ވިދާޅުވިއެވެ،.\nކޮވިޑް-19 ސަބަބުން ވިޔަފާރިތަކަށް ލިބުނު ގެއްލުންތައް ކުޑަ ކުރުމަށްޓަކައި ސަރުކާރުން ކުރަމުން އަންނަ މަސައްކަތްތަކާއި ގުޅޭ ގޮތުން ވާހަކަފުޅު ދައްކަވަމުން ރައީސް ސޯލިހު ވިދާޅުވީ ރިސޯޓުތަކާއި ގެސްޓުހައުސްތަކަށް ބޭންކް އޮފް މޯލްޑިވްސް (ބީއެމްއެލް)ގެ ފައިސާ އިން 308 މިލިއަން ރުފިޔާ ދޫކުރުމަށް ނިންމާފައިވާ ކަމަށެވެ. އަދި ކުދި އަދި މެދު ފަންތީގެ ވިޔަފާރިތަކާއި ދަނޑުވެރިކަމަށް އެޗްޑީއެފްސީއަށް ދައްކަން ޖެހޭ ލޯންތައް ދެއްކުން ފަސްކޮށްފައިވާ ކަމަށް ވެސް ރައީސް ވިދާޅުވިއެވެ.\n"ސްޓިމިއުލަސް ޕެކޭޖެއް އަޅުގަނޑުމެން ވިޔަފާރިތަކަށް ރިސޯޓްތަކަށް ވިސްނުމުގެ ބޭނުމަކީ ދިވެހިންގެ ވަޒީފާތައް ހިފެހެއްޓުން. އެންމެން އެކީގައި މަސައްކަތްކޮށްގެން އަޅުގަނޑުމެންނަށް ހައްލެއް ހޯދޭނެ. އަޅުގަނޑުމެން މި ބަލަނީ ސަރުކާރުން ލޯނު ދޫކޮށްގެން މުވައްޒަފުން ވަކިނުކޮށް ވޭތޯ ބެލުން. އަޅުގަނޑު ވިޔަފާރިވެރިންނަށް ގޮވާލަނީ އާންމުންނަށް ދަތި ނުވާނެ ގޮތަށް ކަންކަން ކުރެއްވުން. ބޭސިކް ސެލެރީ ލިބޭނެ ވަރު ކޮށްދޭން،" ރައީސް ސޯލިހް ވިދާޅުވިއެވެ.\nރައީސް ސޯލިހު ވިދާޅުވީ މިކަމުން އަރައިގަނެވޭނީ މުޅި ދުނިޔެ މަސައްކަތްކޮށް، އެއް ބަޔަކު އަނެއް ބަޔަކަށް އެހީވެގެން ކަމަށެވެ. ރައީސް ވިދާޅުވީ މިއުޅެނީ ފައިނޭންޝިއަލް ކްރައިސިސްއެއް އައިސްގެން ނޫން ކަމަށެވެ. މިކަމުން އަރައިގަތުމާ އެކުގައި އިގްތިސޯދަށް ބަދަލުތަކެއް އަންނާނެ ކަމަށާއި މިއަހަރުގެ ފަހު ކުއާޓަރުގައި އިގްތިސޯދީ "ބޫމް" އެއް އަންނާނެ ކަމަށް ތަޖުރިބާކާރުންނާ ހަވާލާ ދެއްވައި ރައީސް ވިދާޅުވިއެވެ.\nމާޗް 25, 2020 17:32\nގަވަރުނަރު ހުރިހާ ބެންކެއްގެ މެނޭޖަރުންނާ ބައްދަލުކުރިއޯ ލޯނުތަކަށް ލުއެއް ހޯދަދޭން. އަޅެފަހެ މެނޭޖަރަށް ކޮންކަމެއްތަ ކޮށްދެވޭނީ؟؟\nލޮކްޑައުންގައޯ މިއޮތީ. ދުނިޔޭގެ އެހެން ގައުމުތަކުންވެސް މިގޮތަށް ލޮކްޑައުން ކުރަން ދަސްކުރަން ވެއްޖެއެއްނު.\nމާޗް 25, 2020 23:24\nއެއް ސުވާލު ތަކުރާރު ކޮށްގެން ރީނދޫސް ރަތަށް. އެކަމަކު އިންކަމް ޓެކްސް ނަގާ ތާރީޚާއި މިނިމަމް ރިޒާވް ރިކުއަރމެންޓަކީ ކޮބައިކަން ނޭނގުނީމަ ދެން އެއް ސުވާލެއް 50 ފަހަރުވެސް ކުރަންވީނު. ބަލަ ވެރިކަން ފެށެނީ ރައްޔިތުން ކިބައިންނެއްނު ދެން ކީއްކުރަން ސުވާލު ކުރަންވީމަ ތެދުވަންވީކީ. ބޭނުން ގޮތަކަށް ހުރެ ސުވާލު ކުރުމުގެ ހައްގު ނެތީތަ؟ ކޮބާ އެއްކަލަ ވަރުގަދަ މިނިވަންކަން.\nމާޗް 25, 2020 23:40\nދުނިޔޭގެ ހާލަތު އޮތްގޮތުން މީހުން އައުން ހުއްޓާލީމަ ދެން ތިހެން ކިޔާ. ތިހާވަރަކަށް ބަޔަކު ފަޟީހަތް ވާނީ. ލަދުން ސަލާމަތްވާން އެއްފެކޭ ކިޔަން އެބަޖެހޭތާ.\nމާޗް 25, 2020 17:34\nބައްޔެއްނު ކަލޭމެންގެ އަމަލާއި ބަސް ދިމައެއްނުވޭ ކޮބާ ކަނޑުމަގުން އެތެރެވާ މީހުން؟\nމާޗް 25, 2020 18:25\nކަލޭމެންގެ ސިކުނޑި ހަމައެކަބި ނޫސްތަކުގެ ސުރުހީއަށް ތަބާވާ ހިނދަކު ތިޔަ ޒާތުގެ ސުޗާލު ކުރާނެ...މީހުން އެތެރެވުން މަނަލޭ ކޮން އިރަކު ސަރުކާރުން ބުނީ؟؟ އޮން އެރައިވަލް ވިސާ ދިނުން ހުއްޓާލިވާހަކަ ސަރުކާރުން ބުނީ..\nރާއްޖެ މިއޮތީ ލޮކްޑައުންގައޭ ރައީސްމީހާ ބުނި އަޑު ހަމަ ނީވުނީ؟ އަނެއްކާ އެއީ ކާއެއްޗެއްގެ ވާހަކަބާ!\nމާޗް 25, 2020 18:30\nބަލަ ކޮއްކޯ.. ކަނޑުމަގުން އަޔަސް ޖައްވުން އަޔަސް ގައުމަކަށް އެރޭނީ ވިސާއެއް އޮވެގެން.. ދުރާލާ ވިސާ ހޯދަން ޖެހޭ ފަރާތްތައް ފިޔަވައި އެހެން ފަރާތްތަކުން (މިސާލަކަށް ޓުއަރިސްޓުން) ގިނަ ގައުމުތަކަށް އަރަނީ ކުރު މުއްދަތަކަށް ދޫކުރެވޭ އޮން އަރައިވަލް ވިސާ އެއްގައި.. ދެން އެ ވިސާ ދޫކުރުން ހުއްޓާލީމަ ޤަވައިދުން އެއްވެސް މަގަކުން ގައުމަށް ބޭރުމީހުން އެތެރެއެއް ނުވާނެ. ތަންދޮރު ނޭނގިތިބެ ގަދަކުޑޭ ހެދިފަ ހޯބޯ ލެއްވީމަ ތިމާގެ ރޮދިކަން މީހުންނަށް އެނގި ބޭޒާރުވުން ނޫން ކަމެއް ނުވާނެ.\nރައީސް އަށް ދަންނާވާލަން އޮތީ ނޭޕާލް ވަރަށް ގޯސްވެދާނެ ކަމަށް ތިޔަ ވިދާޅުވީ ކޮންކަމަކަށް ބޭސް ކޮށްފައިތޯ؟\nބަޔަކު ހަޅޭއްލަވައިގެން ނަމަވެސް އަދި އެހެން ޤައުމުތައް ލޮކްޑައުން ކުރީމަ ނަމަވެސް ތިޔަވަރު ކޮށްލަދިންކަމަށްޓަކައި ސޯލިޙް ރައީސަށް ޝުކުރިއްޔާ. މާލަހުން ނަމަވެސް ފިޔަވަޅެއް އެޅިއްޖެ. ދަނޑު ވެރިކަމުގެ މަސައްކަތް ފަށަން ވީ.މަބްރޫކަށާއި އަމީނަށް ވެސް ޝުކުރު ޙައްޤު\nމާޗް 25, 2020 18:02\nއަދި އެންމެން ގޭގަ ތިބޭއިރު އަޑުގަދަ ގަރާޖު ތަކާއި އިމާރާތް ތެޅުމާއި ގުންގުރޭޓު މަސައްކަތް ހުއްޓުވާލައިގެން ނޫނީ ގޭގައި ތިބެވޭ ވަރެއްނޫން! ޕްލީޒް\nމާޗް 25, 2020 18:13\nއަދި ރާއްޖޭގެ އެކި ކަންކޮޅުތަކުގައި އެ ބަލި ހަލުވިކަމާއި އެކުގައި ފެތުރެމުން އަންނަ ކަމަށާއި\nމާޗް 25, 2020 18:22\nލިޔުމުގެ ކުށެއް ކަންނޭގެ\nމާޗް 25, 2020 18:42\nމަވެސް މިތަންކޮޅު ކިޔާފައި ސިހުނު. އެކަމު ފަހުން ކޮންފަރެންސް ބަލާފަ އިނގުނީ ވަގުތުން ލިޔަން އުޅެފައި އެވަނީ "ރާއްޖޭގެ" ބަދަލުގައި "ދުނިޔޭގެ އެކި ކަންކޮޅުތަކުގައި އެ ބަލި ހަލުވިކަމާއެކު ފެތުރެމުން އަންނަ" ކަމަށް. ވަގުތުން ޚަބރު ލިޔާއިރު އިތުރަށް ޗެކު ކޮށްލަންވާނެ ދޯ ބުނަން ބޭނުންވި އެއްޗެއްތޯ ލިޔެވުނީ...\nމާޗް 25, 2020 18:15\nހާދަހާ އިހްލާްޞްތެރިބސަރުކާރެއް!! އަންނާނެ ފްލައިޓެއް ޖައްސާނެ ގައުމެއް ނެތުމުން ހާލަތުގެ ލޮކްޑައުންއަކަށް ދިއުމުން އަނގައިން ލޮކްޑައުން. މައްކާރުންގެ ހާއްޔެއް މިސަރުކާރަކީ.\nމާޗް 25, 2020 18:18\nބޭންކެއްގެ ނުޗަތަ ފަިނޭންޝަލް ިނެސްޓިޓިއުޝަނެއްގެ ވެބ ޕޭޖުން ތިމައުލޫމާތުތައް ކަސްޓަމަރސް އަށް ނާންގާނަމަ ތިހެން އަރާ ބިރަކާނުލާ ދޮގުހަދާ މީހުން ދައްކާވާހަކަ ގަބޫލުކުރާނީ ކިހިނެއް؟\nމާޗް 25, 2020 18:24\nރައްޔިތުންގެ ސަލާމަތަށްޓަކައި އެތައް ބަޔަކު ރާއްޖެއަށް އަންނަން ތިއްބަ އަދި ޓޫރިސްޓު ބުކިންގތައް އެތައް ހާހެއް ހުއްޓާ ލޮކްޑައުންމިކުރީ. ރައްޔިތުން އެންމެ އިސް ކުރާ ސަރުކާރު. ސޯލިހޫ ކަލޭކަހަލަ ނުބައިނުލަފާ ދޮގުވެރި ވެރިއެއް މިފަދަ ޖާހިލު ގައުމަކަށް ރަނގަޅުވާނީވެސް.\nމާޗް 25, 2020 18:26\nމިސަރުކާރުގެ ބޭފުޅުން ކަންތައް މިކުރަނީ ވަގުތު ފާއިތުވެ ނޭވާހޮޅިޔަށް އެޅުމުން. ހީވަނީ މިބައިގަނޑު ތައުބާވެސްވަނީ ނޭވާހޮޅިޔަށް އެޅުމުންހެން. ހުސް ފިރްއައުނުން\nމާޗް 25, 2020 18:40\nކ19މެނިފެސްޓޯ ޢިބޫނެރެގެން ރިސޯޓކުދިން ހަނާވަނީ!!! ހުއްޓުވަން ޖެހުނު ވަގުތު ގެސްޓުން އައުން ނުހުޓުވާ މިއަދައް 14 ހަމަވީ އަނެއްކާ އަނެއް 14 ދުވަސް މިޖެހީ މިކަމުން ހީވަނީ މިއީ ބަލާވެރިކަމެއްހެން އަހަރުމެން މިތާ މިގޮތައް އެރެއިވަލްއެއް ނާންނަތާ މިހާރު 15ދުވަސް އެކަމުވެސް އަނެއްކާވެސް 14 މޮޔަވެދާނެ މީހަކު.\nމާޗް 25, 2020 18:41\nމާލެ ބަންދުކޮށްފައި ދެން ބޭ ރުން ރާއްޖެއަށް މީހުންވަންނަ ތިންދޮ ރާށި ބަންދުކު ރީމަ ރަގަޅުވާނެ. ޢެއީ ވީ. ޢައި އޭ، އައްޑޫ ގަން އަދި ހަނިމާދޫ. ޢޭ ރުން ރާއްޖޭގައި ބަލިފެތު ރުމަކީ ވަ ރަށް ދު ރުކަމެއް.\nމާޗް 25, 2020 19:09\nވަރަށް ރީތި ތިކުރިކަންތައް. ހަފަރާތް ބެދުނީމަ ވާނެ އެއްޗެއްވީމަ މަޖުބޫރުވީދޯ ކަލޯ ތިކަން ކުރަން. މިހާރު ހުންނާނީ ރަގަޅަށް ރައްޔިތުންނަށް ހެޔޮއެދެވިފައި.0ޓޮލޮރެންސްގެ ދަށުން\nމާޗް 25, 2020 19:12\nބީޖޭޕީ ބޮޑުސަރުކާރުން ލޮކްޑައުން ކުރީމަ ބިޖޭޕީގެ ކުޑަސަރުކާރުން ލޮކް ޑައުންކުރީ ކޮބާހޭ އިންޑިޔާއިން ގެނާ 15 ޖާސޫސުން ހިންދޫންގެ ހައްދުފަޖަނަ އަޅާފައިވާ\nގައްދާރުން މިހާރު ކޮބައިތަ ވަޒަންވެރިވީތަ\nކަނޑު މަގުން ބޯަޓްތައް މިހާރުވެސް ބަރާބަރަށް ގެންނަ ކުން ފުނި އެބހުރި މުވައްޒަފުން ނުރައްކަލަށް ފޮނުވާފަ އެވަރުންވސް ސަރުކާރަކަށް ނުފެނޭ އަދި އަމިއްލަ ކުންފުނިތައް ބަންދު ކުރަން ގޮވާލާންވީނު ގޭގަ ބޭތިއްބުން ތިހާ މުހިންމިއްޔާ....ސަރުކަރުން ޑިޕްލޮމެޓިކް ހުއްދަދީފަޔޯ މި ކުންފުންޔަށް އޮތީ\nމާޗް 25, 2020 19:40\nއަދިވެސް އައްނަ ހުކުރު ދުވަހުން ފަށައިގެއްނޯ.. ކިހާ ދެރަ ކަމެއް މީ ދެން.. އަދިވެސް ލާރި ފޮދެއް ލިބޭތޯ ދޯމި ހިތްވަރު ކޮއްލީ.. ތަން ތަނުން ދޭހާ ލާރި ބޮނޑިތައް ކޮބާތަ.. އެއީ ހަމަ ރައްޔިތުންގެ ލާރި.. މަބުރޫކް ވެސް ނުޖެހޭ އަރާ އިންދެގެން ކިޔާކައް ކޮންމެ ކަރަންޓީން ކުރާ މީހަކައް 5000 ރުފިޔާ ދެޔޭ.. ބަލަގަ އެއީ ހަމަ ރައްޔިތުންގެ ލާރިއޭ..\nމާޗް 25, 2020 19:56\nމި އެޅި ފިޔަވަޅަށް ޝު ކުރު ދަންނަވަން. އެ ކަމަ ކުވެސް އަދި ހައްލެތް ނެތް. ރެޒިޑެންސް ވިސާގަ އުޅޭ ފުދޭވަރަ ކަށް ރާއްޖޭގަ އިންވެސްޓް ކޮށްފަ ތިބޭ ބޭރު ފަރާތްތައް، އެބޭބޭ ފުޅުން އަންނާނެ ޕްރައިވެޓް ޖެޓްތަ ކުގަ އެބޭބޭފުޅުންގެ އާއިލީ ގޮވައިގެން ... މި މަ ކަމާ ދޭތެރޭ ސަރު ކާރުން އެއްވެސް ވަރަ ކަށް ވިސްނަވާފަ އެބަވޭތޯ؟؟\nމާޗް 25, 2020 20:12\nކުރަން ޖެހިއްޖެ ކަމެއް\n6 މަސްދުވަހުގެ އިންޓަރެސްޓް ވާގޮތުގެވާހަކޮބައި އިންޓަރެސްޓް އަރަމުން އަރަމުން ގޮސް ލޯނުއޮންނާނީ އަތްނުފޯރާފަށުގައެވެ. އަވަހަށްމިއަށްވާގޮތްސާފުކޮދިނުންއެދެން\nމާޗް 25, 2020 20:53\nކޯޓް އިން ކޮއްފައިވާ ހުކުކަށް ދައްކަން ޖެޙޭ ފައިސާ ދައްކަން ޖެހޭ... އެކަމު... ތަންތަން ބަންދު ކުރުމާއި ގުޅިގެން އަޅުގނޑުގެ މުސާރަ ނުލިބޭގޮތަށް ވަނީ އންގާފައި... ކޮން ފަރާތަކުން ތޯ އަޅުގަނޑަށް އިންސާފް ލިބޭނީ؟\nމިތިބަ ދިވެހިންނަ ކީ ހަޖަމު ނުވާ ބައެއް..\nމާޗް 25, 2020 21:32\nޢިންޑިއާ ބަންދު ކުރީމަ ތިހެން ބުނަން ކެރުނީ\nމާޗް 25, 2020 21:38\nމެލޭޝިއާ ގެ ހުންނަ އެންބަސީން އޮވެޔޯ އެތާއުޅޭ ދިވެހީންގެ ހާލު ބަލަން ވައިބަރ ގުރޫޕެއް ވެސް ހަދާފަ އެކަމަކު އެންބަސީން އެތާއުޅޭ މީހެއްގެ ޙާލު ބަލާވެސް ނުލާ . ޜައީސް މީހާ އަށް ސަލާމް\nކަލޭމެން މީގަ ދުނިޔޭގެ އެހެން ގައުމުތަކުން ރާއްޖެވަށާ ތަޅުއަޅުވައިފި ޖެހިނަމަ މާ ރަނގަޅުވިސް. ދޮރެއް ތަަޅުނުލާ ދޮރުފަތައް ވަށައިގެން މޮހޮރުޖަހާ ތަޅުލީމަ ދެން އެދޮރު ތަޅުލުމުގެ ބޭނުމަކީކޮބާ\nމާޗް 25, 2020 21:42\nޥެރިކަމަށް އައިފަހުން ރީތި އަންހެން ކުދިން ލައްވާ މޫނުގަ ފުށްޖަހާ ޖަހާ މޫނު ކުލަ ތަންކޮޅެ އަލި ވެއްޖެ. ޢުފާވެރިކަމެއް\nމާޗް 25, 2020 22:03\nމާޗް 25, 2020 23:18\nރައީސް އަށް ބުނެލަން އޮތީ ކުދި މެދު އަދި މަތީފަންތީގެ އެއްވެސް ވިޔަފާރިއަކަށް އެއްވެސް ލޯނެއް މިވަގުތުދޭނެކަމެއްނެތޭ. ސަރުކާރުން ލޯންޕެކޭޖް ތިދެނީ ހިތުން އެވިޔަފާރިތަކުގައި ތިބި މުވައްޒިފުންގެ މުސާރައަށް ބަދަލެއްނާންނާނެކަމަށް ހީކޮށް ކަމަށް ވަންޏާމު އެއީ ކުއްހީއެކޭ. މިހާރުވެސް ރާއްޖޭގެ ވަރަށް ގިނަ ރިސޯޓުތަށް ބަންދުކޮށްފި. މުވައްޒިފުންގެ މުސާރަ ކުޑަކޮށްފި. އެކަން ސަރުކާރަކަށްނޭގޭ އެނގޭނެގޮތެއްވެސްނެތް ބެލޭނެ ގޮތެއްވެސްނެތް. އެހެންވީމައި އަނެއްކާވެސް ދިވެހި ރައްޔިތުންގެ ފައިސާ އެ ވިޔަފާރިވެރިނަށް ދިނުމަކީ ބޭކާރުކަމެއް. އެމީހުން ތިފައިސާ ބޭނުންކުރާނީ ރިސޯޓު މަރާމާތުކުރުމަށާއި ރިސޯޓުގެ މެނޭޖަރުންނާއި ހެޑްއޮފްޑިމާޓްމަންގައި ތިބޭ ސީނިއަރ މީހުންގެ މުސާރައާއި އިނާޔަތްތަށް ހަމަޖެއްސުމަށް. އާދައިގެ ސްޓާފުންނަށް އޮންނާނީ ހަމަ ދެރަގޮތް.\nމާޗް 26, 2020 02:08\nމިތަނަށް ބަޔަކު އާދޭބާ؟\nމާޗް 26, 2020 04:34\nލޮކްޑައުން ކުރިއިރު ބޭރު ގައުމުތަކުގައި ރާއްޖެ ނާދެވިފަ ތިބި މީހުންނަށް އަޅާލުމެއް ނެތް ދޯ...


Visnaavelleemutho? | Bithufangi\nހުއްބުލް ވަތަނުގެ ލޮބުވެތި ދަރިންނޭވެ! ހޭބޯ ނުލެވީ އަޅެފަހެ ކޮންކަމަކައިގެން ތޯއެވެ؟ ތިބާ އެންމެ ފަހަރަކުވެސް ގައުމާއި މެދު ވިސްނާލެއްވީމުތޯއެވެ؟ ބައެއް ފަރުދުންގެ އަމިއްލަ އެދުން އިސްކޮށް ގައުމަށް ދެމުންދާ ގެއްލުމާއި މެދު ފިކުރެއް ކޮށްލެއްވީމުތޯއެވެ؟ ގައުމަށް އަންނަ ކޮންމެ ހެޔޮބަދަލަކުން ތިބާޔަށް ކުރާނީ ކޮން އަސަރެއްތ ވިސްނާލެއްވީމުތޯއެވެ؟ ކިތަންމެ ބަޔަކު ވެރިކަން ކުރާތަން ދުށީމު ނޫންހެއްޔެވެ! އިއްޔެއާއި އަދާ ފަރަގެއް ތިބާޔަށް ފާހަގަ ވިތޯއެވެ؟\nމީހުންގެ ވާހަކަތަށް ތިމާގެ ސުކުނޑިން ނެރެލާ އަމިއްލަ ޒަމީރު ގަބޫލުކުރާ ނަޒަރިއްޔާތުން ތިބާ އެންމެ ފަހަރަކުވެސް ވިސްނާލައްވަމާތޯއެވެ؟ ތާއީދު ކުރަނީ އިދިކޮޅުފިކުރަށްތޯއެވެ؟ މައްސަލައެއް ނެތެވެ. ކުޑަ އިރުކޮޅަކަށް ނަމަވެސް ފިކުރުތައް އެއްފަރާތްކޮށް އަޅުގަނޑާއިއެކު ހިންގަވާށެވެ. ތިބާގެ މުސްކުޅި މަންމަޔާ ބައްޕަ ދުނިޔޭގައި އެބަ ހުންނެވިތޯއެވެ؟ އެމީހުންގެ ހިތްތަކުން މިޔަދު އެފެންނަ އުފާވެރިކަމުގެ އަސަރުތަކާއިމެދު ވިސްނާލެއްވީމުތޯއެވެ؟ ތިބާގެ ދަރިފުޅު ގޮވައިގެން އެ މުސްކުޅި މަންމައާއި ބައްޕަ ކަންމަތީ ފިހާރަތަކުން އައިސްކްރީމް އާއި ޗޮކުލެޓު ގަނެދީގެން ހަވީރު ފިންޔަށް ބުރުޖަހާލަން ޕާކުތަކަށް ދާތީ ތިބާ އުފަލެއް ނުވޭތޯއެވެ؟ އެ ތުއްތު ތުއްތު ދަރިފުޅުގެ މައުސޫމު ދެ ތުންފަތުން ފާޅުވާ އުފާވެރިކަމުގެ އަސަރުތަކުން ތިބާގެހިތަށް ހިތްހަމަޖެހުމެއް ނުލިބޭތޯއެވެ؟\nއެކިމީހުންގެ ވިސްނުމާ ފިކުރު ކުރުމުގެ "ލެވަލް" ތަފާތުވެދާނެއެވެ. ތިބާގެ ކޮއްކޮ އަކީ ކިޔެވުމަށް އެހާ މޮޅުކުއްޖެއް ނޫން ދެއްތޯއެވެ؟ ނަމަވެސް ތިބާ މިޔަދު އެކަމާ ފިކުރު ކުރަން ނުޖެހުނީ ކީއްވެތޯ ހިޔާލުކޮއްލައްވަބައްލަވާށެވެ؟ އެންމެ ކުއްޖަކުވެސް ބާކީ ނުކުރަން ކުރާ މަސައްކަތުގެ ނަތީޖާއިން ނޭގި ނަމަވެސް ތިބާގެ ކޮއްކޮގެ މުސްތަގުބަލު އުޖާލާ ކޮއްފިނޫންތޯއެވެ؟ ކޮއްކޮ ބޮޑުވެގެން މުޖުތަމައުއަށް ނުކުންނައިރު ކުރާނެ މަސައްކަތެއް ނެތިގެން ވަޒީފާއެއް ހޯދަން، ތިބާ ތެޅެންޖެހުނު ހާލުގައި ތެޅެން ނުޖެހޭނެކަން ތިބާޔަށް ކަށަވަރު ނޫންތޯއެވެ؟\nހަސަނުބޭ ތިބާގެ ބޮޑުދައިތަ ވަރިކޮއް އެއްލާލާފައި ދިޔައީ3ކުދިންނާއެކު ނޫންތޯއެވެ؟ ހަސީނާ ކުރާނެ މަސައްކަތެއް ނެތި ބިކަހާލުގައި ގަނަތެޅެން ނުޖެހުނީ ކޮންކަމަކުންކަން ތިބާ ހަނދުމަނެތުނީތޯއެވެ؟ ބޮޑުދައިތަގެ ހުސޭނު އެހަރަގެން ކުރާ ވިޔަފާރި ފުޅާވެ އެދަނީ ކީއްވެތޯ ތިބާ އަމިއްލަ ނަފްސަށް ސުވާލުކުރީމު ނޫންތޯއެވެ؟ ޒުވާންފުރާގައި ހަސަނު ރަށުތެރޭ ނުބައި އަރުވަން ނޫޅެ މަސްއޫލު ވާންޖެހިފައިވާ ވިޔަފާރި ފެށުނުގޮތް ތިބާ ހަބަރުން ބެލީމުނޫންތޯއެވެ؟ ވިޔަފާރިފަށުމުގެ އިތުރުން ކުރިއަރުވާ ތަރަށްގީކުރާނެ ގޮތުގެ މައުލޫންމާތާ ފަންނީ އަދި މާލީ އެހީތެރިން ފޯތުކޮއްދޭނެ ވާހަކަ ހަބަރުގައި ކީނޫންތޯއެވެ؟\nތިބާގެ ލޮބުވެތި އަހުންނާ ގާތްތިމާގެ މީހުންގޮވާގެން ބޭސްފަރުވާއަށް ރާއްޖެއިން ބޭރަށް ފުރި ހަނދުމަ އެބަހުރިތޯއެވެ؟ މިޔަދު އަނބިދަރިން ދޫކޮއް ބޭރުގެ ގައުމުތަކަށް ބޭސްފަރުވާއަށް ދާންނުޖެހޭ ސަބަބު އެނގިލައްވާ ނޫންތޯއެވެ؟ ލޯބޯ ފިއްސާގެން އުޖާލާ މުސްތަގުބަލަކަށް ފޮރުވި ފައިސާއާއި ސަލާންޖަހާގެން ހޯދާ ލާރިން ބޭސްފަރުވާ ކުރި ކުރުމާއި ބޭރުފައިސާ ހޯދަން ގަނަތެޅުނު ސަބަބު ތިބާ ހަނދާންނައްތާލީ ސިޔާސީ ފިކުރުނޫންތޯއެވެ؟\nގަދަވަޔާ ވިއްސާރާގައި ތިބާގެ އޮޑިދޯނިފަހަރު ސަލާމަތްކުރަން ރޭގަނޑުގެ އަރާމު ނިދިންނާ އަނބިމީހާގެ އުފަލުން މަހުރޫމު ކުރި ކުރުން މިޔަދު ނިމުމަކަށް އައީ ރަށުގައި ހެދި ބަނދަރުން ކަމާމެދު ވިސްނާލެއްވީމުތޯއެވެ؟ ރަށުގެ މަގުތަކުގައި އަޅާފައި އޮތް ތާރަގަނޑުގެ ސަބަބުން ތިބާގެ ފައި ހިރަފުހުން ސަލާމަތްވެ ލޯބިވާ އަނބިމީހާ ގޮވާގެން ރޭގަނޑު ދުއްވާލަން ދާއިރު ފަސޭހަ ނޫންތޯއެވެ؟\nވިސްނާލެއްވީމުތޯއެވެ؟ އަނބިދަރިންނަށް މަގުމަތިން ފޮށޭތީ އަބަދު ސަކުވާކުރި ހަނދާނެވެ! މިޔަދު ކަންމަތީ ގްރޫޕުތަށް ކަންމަތިން ނުފެންނަނީ ކީއްވެކަން އެންގިލައްވާތޯއެވެ؟ ސުވާލުކުރީމުނޫންތޯއެވެ؟ ބޮޑެތި މަތިންދާބޯއްޓު ޖެއްސުމުން ތިބާޔަށް ކުރާނީ ކޮން ފައިދާއެއްހެއްޔޭ ކިޔާ ހޮޅުއަށީގައި އަޑުއުފުލި ހަނދާނެވެ! ރިސޯޓުތަށް ހެދުމުން ތިމަންމެނަށް ކުރާނެ ފައިދާއާއި މެދުގައެވެ! މިޔަދު ކަންމަތީ ގްރޫޕުތަށް ކަންމަތިން ނުފެންނަނީ ފޮށުމުގެ ބަދަލުގައި މެހުމާންދާރީ އަދާކުރުމުގައި މައްސޫލު ވެވުމުންނެވެ. ބިކަވެ މަގުމަތިވަމުންދިޔަ އެތަކެއް ޒުވާނުން އިހަށް ތިބާޔަށް ފެނުނަސް މިޔަދު ހާލަތު ބަދަލުވީ މި ސަބަބައްޓަކައެވެ!\nމާލެދިޔަ ދަތުރު މަތިން ހަނދުމަ އެބަހުރިނޫންތޯއެވެ؟ ކުރިން ނުފެނުނު ބޮޑު ޝަހަރެއް ތިބާ ދުށީމުނޫންހެއްޔެވެ؟ ކިތަށް މީހުންގެ ބޯހިޔާވަހިކަން ހެއްޔެވެ؟ ކިތަކެއް ވިޔަފާރިތޯއެވެ؟ ކިތަށް ވަޒީފާގެ ފުރުސަތުތޯއެވެ؟ ކިތަކެއް ބޭރުގެ އިންވެސްޓަރުންތޯއެވެ؟ ކިހާ ހިތްގައިމުތޯއެވެ؟ ރީތި ޕާކުތަކާ އެކު ޒަމާނީފެންވަރަށް އެހެރަގެން ތަރައްޤީވާއިރު ތިބާ ސިޔާސީ ޣާފިލް ކަމުން އަރައިގަންނާކަށް ނުވޭތޯއެވެ؟\nސިސާސީ ނިންޖަކުން ތިބާގެ ސިކުންޑި ނިންދަވައިފީމު ނޫންހެއްޔެވެ! ދެން ހޭލައްވާލާށެވެ.! ގައުމަށް ޓަކައެވެ! ތިބާގެ އަނބިދަރިންނާ އާއިލާޔަށްޓަކައެވެ! ވަކި ނަސްލަކުން އައި ވަކި މީހައްޓަކައި ތިޔަވާ ޤުރުބާނީ ގެ އަގެއް އެބައޮތްތޯއެވެ؟ އެމީހެއްގެ ފުށުން ތިބާޔަށް އިވުނު ވާހަކަތަކުގެ ބަދަލުގައި ތިބާޔަށް ކުރި އަސަރާމެދު ވިސްނާލައްވާށެވެ! އެމީހެއްގެ ފަރާތުން ކުރީ ފައިތޯ ނުވަތަ ގެއްލުންތޯ އަމިއްލަ ނަފްސާ ސުވާލިކުރާށެވެ! ސިޔާސީ ގޮތުން ބަޔަކު ދައްކާހާ ވާހަކަ ތިބާޔަށްވެސް ދެއްކިދާނެއެވެ. އެހެންނަމަވެސް ޣާފިލްކަމުން ހޭލާ ތިބާގެ ސިކުނޑިން ވިސްނާލާށެވެ؟\nAugust 11, 2017 by ޚަދީޖާ އިބްރާހިމް Reply\nވިސްނަާ ފިކުރު ކުރާ ކޮންމެ ދިވެހިރައްޔިތަކަށް އިބުރަތެއް ހާސިލްވާނެ ވާހަކަ ތަކެއް.\nAugust 12, 2017 by Anonymous Reply


ސަރުކާރު މުވައްޒަފުންގެ މުސާރަ ދަތި ނުވެދެވޭނެ – އަމީރު – DhiDaily\nސަރުކާރު މުވައްޒަފުންގެ މުސާރަ ދަތި ނުވެދެވޭނެ – އަމީރު\nސަރުކާރު އިދާރާ ތަކުގައި ވަޒީފާ އަދާ ކުރާ ފަރާތްތަކުގެ މުސާރަ އެއްވެސް ދަތި ކަމެއް ނެތި ދެވޭނެ ކަމުގެ ފުރިހަމަ ޔަގީންކަން އެބައޮތް ކަމަށް ރާއްޖޭގެ ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެއެވެ.\nއެމަނިކުފާނު މަޖިލީހުގެ ކޮމިޓީގައި ވާހަކަފުޅު ދައްކަވަމުން ވިދާޅުވީ، 2019 ވަނަ އަހަރަކީ ދިވެހި ދައުލަތަށް ގިނަ އަދަދެއްގެ ފައިސާ ޖަމާވެގެން ދިޔަ އަހަރެއް ކަމަށާއި، އެއަހަރަކީ “ ކޭޝް ރިޗް “ އަހަރެއް ކަމަށެވެ. އަދި ހުސްވި އަހަރު ރާއްޖޭގެ ކޭޝް ފްލޯރ އަށް އެއްވެސް ދައްޗެއް ދިމާނުވާކަމަށް އެމަނިކުފާނު ވަނީ ކޮމިޓީގައި ވާހަކަ ދައްކަމުން ވިދާޅުވެފައެވެ.\n”މިއަހަރު ތެރޭގައި ކެޝްފްލޯގައި، އަޅުގަނޑު ހަމަ ބަލާފައި މައިނިއުޓުކޮށް އަޅުގަނޑު އަމިއްލަ އަށް ބަލާފައި ނޫނިއްޔާ ކޭޝް ފްލޯ އެ ކޮމެޓީގައި ވެސް ކަންކަން ހަމަ ބަލާފައި އަޅުގަނޑުމެން ޔަގީން ކޮށްފައި ކަންކަން ކޮށްފައި އޮންނާނީ. އެހެންވީމަ އިއްޒަތްތެރި މެންބަރުންނަށް ޔަގީންކަން އަޅުގަނޑު ދެން މުސާރަ ނުދިނުމުގެ ކަމެއް ދިމައެއް ނުވާނެ ސޯޝަލް ސާވިސްގެ އެއްވެސް ކަމެއް ހުއްޓުމަކަށް ނާންނާނެ،“ ފިނޭންސް މިނިސްޓަރު އަމީރު ވިދާޅުވިއެވެ.\nއެމަނިކުފާނު އިތުރަށް ވިދާޅުވީ މިހާރު އެވޯޑު ކޮށްފައި ހުރި އެއްވެސް މަޝްރޫއުއެއް ނުހުއްޓި ކުރިޔަށް ދާނެ ކަމުގެ ފުރިހަމަ ޔަގީންކަން ދިވެހި އެންމެހާ ރައްޔިތުންނާއި ރައްޔިތުން މަޖިލީހުގެ މެންބަރުންނަށް އަރުވާ ކަމަށެވެ.\nނަމަވެސް ރާއްޖޭގެ ރިޒާވް އެބަދޭ ދަށަށް ކަމަށާއި އެކަން ގަބޫލުކުރައްވާ ކަމަށް މިނިސްޓަރު ވިދާޅުވިއެވެ. ކޮވިޑް-19 ގެ ސަބަބުން މުޅި ދުނިޔެއަށް ދިމާވި އިގްތިސޯދީ ހާލަތަކީ އެއްވެސް މެންބަރަކަށް އޮޅިވަޑައިގަންނަވާނެ ހާލަތެއް ނޫން ކަމަށާއި މި ހާލަތަކީ ހަމައެކަނި ރާއްޖެއަކަށް ދިމާވި ހާލަތެއް ނޫން ކަމަށްވެސް އޭނާ ވިދާޅުވިއެވެ.


Dhunfathuge Isthiumaal Kuraa Meehunnah "Corona" Dhey Inzaaru Aduahaa ! | FenvaruOnline\nދުންފަތުގެ އިސްތިޢުމާލު ކުރާ މީހުންނަށް "ކޮރޯނާ" ދޭ އިންޒާރު އަޑުއަހާ!\n01:16 - 19 މާޗް 2020 -0comment\nއަޑުއަހާށެވެ. 2019 ޑިސެމްބަރު މަހުގެ ތެރޭގައި ޗައިނާގެ ވޫހާން ސިޓީއިން، އަލިފާންގަނޑެއްހާ ބާރުމިނުގައި ފެތުރިގެން މިދާ އާލަމީ ބޮޑުވަބާ ރާއްޖެ އަތުވެއްޖެއެވެ. ބަލި ފެތުރެން ފެށިތާ އަދިމިވީ އެންމެ4މަހެވެ. ގުރާފުގެ ބޮންތި ތިރިވާކަށް ނޫޅޭއެވެ. މިހާތަނަށް 7905 މީހުން މިބަލީގައި ދުނިޔެ ދޫކޮށްފިއެވެ. 197،146 މީހުންނަށް މިބަލި ޖެހިއްޖެއެވެ. މިބަލީގެ އިންޒާރު އެންމެ ވަރުގަދަޔަށް ދެވޭ އެއްބަޔަކީ ދުންފަތުގެ އިސްތިޢުމާލު ކުރާ މީހުންނެވެ.\nކޯވިޑް-19 އާއި ބެހޭގޮތުން ރައްޔިތުން ހޭލުންތެރިކުރުމުގައި އެންމެ އިސްސަފުގައި މިވަގުތު ވެސް ހަރަކާތްތެރިވަމުންގެންދަވާ އެތެރެހަށީގެ ޚާއްސަ ޑޮކްޓަރު މުޙައްމަދު އަލީ ވިދާޅުވަނީ" ކޯވިޑް 19 ޖެހުމުން ބަލިހާލު ސީރިއަސްވުމުގެ ފުރުސަތު ބޮޑު މީހުންގެ ތެރެއިން ސިނގިރޭޓު ބުއިމާއި ވޭޕް ކުރާމީހުންނަކީ މިބަލިން މަރުވުމުގެ ފުރުސަތު ބޮޑު ބައެކެވެ." އަދިވެސް ހޭލާކަށް ނުވޭތޯއެވެ. ޚާއްސަކޮށް ސިއްޚީ މާހިރުން ދެއްވާ މިފަދަ އިރުޝާދުތަކުން ހިތްވަރު ލިބިގަނެގެން، ދުންފަތާ ދުރުވާންވީ ވަގުތު އަދިވެސް ނުޖެހޭތޯއެވެ؟\nފެނިގެންދަނީ ވަރަށްވެސް ހިތާމަވެރި މަންޒަރެކެވެ. މަގުމަތީގަޔާއި، އާންމުން އެއްވެ އުޅޭ ތަންތަނުގައި ތިބެ، އަނގަމަތީ އަޅާފައިވާ މާސްކު ނަގައި ދަތްދޮޅީގައި އަޅުވާލައިން ތިބެ ސިނގިރޭޓު ބޮމުންދާތަނެވެ. މަގުމަތީގައި ހިނގާ ބިނގާވެ އުޅޭ އަންހެނުންނާއި، ކުޑަކުދިންނާއި މާބަނޑުމީހުންވެސް މި ނުރައްކަލުގައި ބައިވެރި ކުރަމުންނެވެ. މިފަދަ މީހުންގެ ކިބައިން މިސާލު ލިބިގަނެގެން ދެންތިބޭ ބިދޭސީންވެސް މިގޮތަށް އަމަލު ކުރަމުންދަނީއެވެ. ކަންމިހެން ހުރިއިރު މިއީ ދެވޭ އަނިޔާއެކޭ ނުބުނެވޭނެތޯއެވެ! ދުވާރު މަތީގަޔާއި ގޭގޭގެ ސިޓިންގ ރޫމުތަކުގައި އަދި އެނޫންވެސް އާންމުން އެއްވެ އުޅޭ ތަންތަނުގައި ދުންފަތުގެ އިސްތިޢުމާލު ކުރުމަކީ ހަޤީގަތުގައިވެސް ދެންތިބޭ މީހުންނަށްވެސް ދެވޭ އަނިޔާއެކެވެ.\nއެނގޭހެއްޔެވެ! ރާއްޖޭގައި އެންމެ ގިނައިން މީހުން މަރުވާ ދިހަ ބަލިތަކުގެ ތެރެއިން ފުރަތަމަ ނުވަ ބަލީގެ ސަބަބަކީ ދުންފަތެވެ. އޭގެ ތެރޭގައި ހިތުގެ ބަލިތަކާއި ފުއްޕާމޭގެ ބަލިތައް ހިމެނެއެވެ. ގައިން ގަޔަށް ނާރާ ބަލިތައް ރާއްޖޭގައި މިހާ ގިނަވެގެންދާ ސަބަބަކަށް ވެސް ވަނީ ދުންފަތެވެ. ދުންފަތުގެ އިސްތިޢުމާލު ކުރާ މީހުން އިތުރުވުމެވެ.\nކެންސަރުގެ އެންމެ އާންމު ވައްތަރަކީ ފުއްޕާމޭގެ ކެންސަރެވެ. ތަރައްޤީ ވަމުން އަންނަ ޤައުމު ތަކުގައި ބަލި މީހުން މަރުވާ ނިސްބަތައް ބަލާއިރު އެންމެ ގިނައިން މަރުވަނީ ފުއްޕާމޭގެ ކެންސަރު ޖެހިގެންނެވެ. ދެންވެސް ސަބަބަކަށް ވަނީ އާންމުކޮށް ދުންފަތުގެ އިސްތިޢުމާލު ކުރުމެވެ.\nސިނގިރޭޓުން އަރާ ދުމުގައި އެއްހާހަށް ވުރެއް ގިނަ ކެމިކަލް މާއްދާތައް އެކުލެވިގެން ވާއިރު، އޭގެ ތެރެއިން 50 ކޮމްޕައުންޑަކީ ކަނޑައެޅިގެން "ކާރސިނޯޖަންސް" ކަން ޔަގީންވާކަމަށް އެމެރިކާގެ "ނޭޝަނަލް ކެންސަރ އިންސްޓިޓިއުޓް" އިން ބުނެއެވެ. ކާރސިނޯޖަންސް އަކީ އޭގެ ސަބަބުން ހަށިގަނޑުގެ ޓިޝޫތަކަށް ކެންސަރުގެ އަސަރުކުރުވާ މާއްދާތަކެވެ.\nދުވާލު ހަތަރުދަމު މަސައްކަތްކޮށްގެން ހޯދާ ލާރީގައި އަލިފާން ޖެހުމެކޭ ސިގިރޭޓު ބުއިމެކޭ ތަފާތެއް ނެތެވެ.\nކޮންމެއަކަސް ދުންފަތުގެ ނުރައްކާ އިންތިހާއަށް ބޮޑުކަން އެނގޭއިރުވެސް މިކަމާ ދުރުނުވެވިގެން އުޅޭ މީހުންނަށް ދަންނަވަމެވެ. ކޯވިޑް 19 އަކީ އާދައިގެ ބައްޔެއްކަމަށް ހީނުކުރާށެވެ. އަމިއްލަ ނަފްސު ނުރައްކަލުގެ ތެރެޔަށް ގަސްތުގައި އެއްލައި ނުލާށެވެ. ދުންފަތުގެ ވަބާއިން ސަލާމަތްވެތިބެ ދުނިޔެ ދެކެމުންމިދާ އާލަމީ ބޮޑު ވަބާ، "ކޮރޯނާ" އިން ރައްކާތެރިވާށެވެ. ދުވާލު ހަތަރުދަމު މަސައްކަތްކޮށްގެން ހޯދާ ލާރީގައި އަލިފާން ޖެހުމެކޭ ސިގިރޭޓު ބުއިމެކޭ ތަފާތެއް ނެތެވެ.\nއިލެކްޝަންސް ކޮމިޝަނުގެ މެންބަރުކަމަށް ކުރިމަތިލުމަށް ފުރުޞަތު ހުޅުވާލައިފި\nހެޔޮކަންކުރުމުގައިވެސް ގެންގުޅެންޖެހޭނީ ހެޔޮ އުޞޫލެވެ\n"މިނިވަން ޗެމްޕިއަންޝިޕް 2016" ގަން ކުނަހަންދޫ މެޗް އެއްވަރު\nހުކުރު އަޅާފައި ދިޔަ ދަތުރު- ކަމެއްވާނީ ބުނެފައެއް ނޫން\nދިވެހި ބޭސްވެރިކަމުގެ އިންސްޓިޓިއުޓެއް ޤާއިމްކުރަންޖެހޭ: ރައީސުލްޖުމްހޫރިއްޔާ\n30 ޑިސެމްބަރު 2018\nއުފަލެއް ނެތީހެ ދުނިޔެއިން...24\n2 ފެބުރުއަރީ 2020


Uruguay athun fahu vaguthu Argentina salaamaiyy vejje - vNews.mv\nއާޖެންޓީނާ އާއި އުރުގުއޭ ބައްދަލުކުރި މެޗުގެ ތެރެއިން ---\nއުރުގުއޭ އަތުން ފަހުވަގުތު އާޖެންޓީނާ ސަލާމަތްވެއްޖެ\nއިސްމާޢީލް ޝާހު (ކުޑަ ޝާހު) Tel Aviv | 19 November 2019, 02:47\nއެކުވެރިކަމުގެ މެޗެއްގައި މިރޭ އުރުގުއޭ އަތުން ފަހުވަގުތު އާޖެންޓީނާ ސަލާމަތްވެއްޖެ އެވެ.\nއިސްރާއީލުގެ ވެރިރަށް ތެލްއަވީވުގައި މިރޭ ކުޅުނު މެޗު ނިމުނީ 2-2 އިން ދެ ތީމު އެއްވަރުވެގެންނެވެ. މި މެޗުގެ ފުރަތަމަ އެގާރައިގައި އާޖެންޓީނާއިން ވަނީ ކެޕްޓަން ލިއޮނެލް މެސީ އާއެކު ޕައުލޯ ޑިބާލާ ހިމަނާފައެވެ.\nމުޅި މެޗުގައިވެސް ރަނގަޅަށް ކުޅުނީ އާޖެންޓީނާ އިންނެވެ. އެކަމަކު މެޗުގައި އުފެއްދި ފުރަތަމަ ހަމަލާގައި އުރުގުއޭއިން ވަނީ ލީޑު ނަގާފައެވެ. 34 ވަނަ މިނެޓުގައި ލުއިސް ސުއަރޭޒް ތަނަވަސްކޮށްދިން ފުރުސަތަކުން މި ގޯލް ކާމިޔާބުކޮށްދިނީ ފޯވާޑް އެޑިންސަން ކަވާނީ އެވެ. މިއީ ގައުމީ ޓީމަށް ކަވާނީ ޖަހައިދިން 50 ވަނަ ގޯލެވެ.\nމުޅި މެޗު ޑޮމިނޭޓުކޮށްގެން ކުޅުނު އާޖެންޓީނާއިން ނަތީޖާ އެއްވަރުކުރީ 63 ވަނަ މިނެޓުގައެވެ. ލިއޮނެލް މެސީ ހުރަސްކޮށްދިން ބޯޅައަކުން މި ގޯލް ޖެހީ ފޯވާޑް ސާޖިއޯ އަގުއޭރޯ އެވެ. އެކަމަކު އޭގެ6މިނެޓު ފަހުން ލުއިސް ސުއަރޭޒް ވަނީ ހިލޭ ޖެހުމަކުން ދެވަނަ ފަހަރަށް އުރުގުއޭއަށް ނަތީޖާ އެއްވަރުކޮށްދީފައެވެ.\nމި މެޗުން އާޖެންޓީނާ ސަލާމަތްވީ ފަހުވަގުތު ލިބުނު ޕެނަލްޓީންނެވެ. އުރުގުއޭގެ ޑިފެންޑަރު ކަސެރެސްގެ އަތުގައި ބޯޅަ ޖެހުމުން ރެފްރީ އާޖެންޓީނާއަށް ޕެނަލްޓީއެއް ދިންއިރު، މެސީ ވަނީ މި ޕެނެލްޓީ ކާމިޔާބުކޮށް އާޖެންޓީނާއަށް ނަތީޖާ އެއްވަރުކޮށްދީފައެވެ.\nމިރޭގެ މެޗުން އާޖެންޓީނާ އެއްވަރުވިއިރު، މި ފަހަރުގެ ކޮޕަ އެމެރިކާ ފުޓްބޯޅަ މުބާރާތުގެ ސެމީ ފައިނަލްގައި ބްރެޒިލް އަތުން ބަލިވި މެޗަށްފަހު އަދި މިހާތަނަށް މެޗަކުން އާޖެންޓީނާ ބަލިވެފައެއް ނުވެއެވެ. ދެކުނު އެމެރިކާގެ މައި ފުޓްބޯޅަ އިދާރާ ކޮންމެބޯލްގައި ކޮރަޕްޝަން އޮތް ކަމަށް ބުނެ އެ އިދާރާއާ ބެހޭގޮތުން ދެއްކި ވާހަކަތަކާ ގުޅިގެން މެސީއަށް ދިން ތިން މަހުގެ ސަސްޕެންޝަނަށް ފަހު އޭނާ އަލުން ގައުމީ ޓީމަށް ކުޅުނު ފުރަތަމަ މެޗުން މިދިޔަ ހޮނިހިރު ދުވަހު ވަނީ ބްރެޒިލް އަތުން 1-0 އިން މޮޅުވެފައެވެ.